INSAx qarwa kasta uywanak uywachirinakar arxatañatakiw seguro utt'ayañ amtaski\nQarwanaka (Jamuqa: Llikat apsuta)\nInstituto Nacional del Seguro Agrario (INSA) ukankirinakax qarwa kasta uywanak uywachirinakar arxatañatakiw mä seguro uñstayañ munasipki, q’isu q’isump khunumpiw qarwanakax jiwari, ukatw arxatañ munasipki.\n“Q’ixu q’ixump uywanak jiwayasipki jupanakar seguro churañ amtasipktha. Aka marax walja uywaw jiwat sasaw yatiyapxi. Walpin jalluntawiyi sasaw nayax sistha, walpin jalluntki ukjax walja q’ixu q’ixuw utji” sasaw tata Erik Murillox arsuwiyi, jupax INSA irpirirakiwa.\nWalja uywan jiwaratapatw ukham amtañ munasipki. Qarwa kasta uywanak uywachañ ch’amachirinakamp chikaw ukham amtawiyapxatayna. Municipio irpirinakamp departamento irpirinakampiw ukham amtañ mayiwiyapxaraki.\n“Jichhax juk’amp jan walt’äwinakat arxatañ mayipxäxa, walpin khunki ukatakiw munasi, janiw ukham uñjañ utjkiti. Yaqhip chiqanx paya, kimsa, phisqha uruw khunuñ yati, yaqhip kutix ukham khununtatapax uywaruw jan walt’ayi, jiwayiwa” sasaw arsuwiyi.\nMarka irpirinakaw seguro ukatakix qullq churapxani ukhamarakiw municipionakas departamento irpirinakasa, aka maraw taypi sata phaxsin ukamp irnaqañ qalltañ munatäxi sasaw tata Murillox sawiyi./RAR


Aymara aru ch’amanchirinaka :: Periódico Jayma\nCONTENIDO > NOTICIAS > Aymara aru ch’amanchirinaka\nJichha taypi sata phaxsi 8 atuqu urukipanxa, Aymara Yatichawi Ulaqa CEA tantachawinkirinakaxa Aymara Aru Kamani Jach’a Utana ILCNA irnaqirinakaru ukhamaraki aymara aru ch’amanchirinakaruwa katuqt’apxana. Uka aruskiparuxa Universidad Aymara Tupaj Katari INIBOL Aymara, Instituto de Cultura y Lengua Aymara-UNIBOL, Escuela de Gestión Pública Plurinacional, Universidad Mayor de San Simón ukhamaraki walja jach’a tantachawina ch’amanchirinakawa ukankapxana.\nUka aruskipañana taqituqita arunaka qhanancht’asaxa mä yanapt’iri jisk’a qutu utt’ayawayapxana. Yanapt’iri tuqunkirinakaxa aymara aru thakhincha (normalización), yatichaña (enseñanza) ukhamaraki yatxataña (investigación) amtanaka akata qhiparuxa juk’ampi ILCNA taypina taqpacha aymara markachirina askipataki yanapt’apxani. Uka qutunkirinakaxa nayra maranakatpacha aymaru qillqt’asawa markasaru ch’amanchaskapxana. Jichhata uksaruxa aymara aru thakhincha (gramática) aymara aru pirwa (diccionario) ukanaka aymara arutkama qillqt’asawa Bolivia markasaru jach’anchañataki katuyapxani.\nCEA tantachawixa Coordinadora Nacional de CEPOs ukaru mayacht’asitawa, pasiri pataka maräkipanxa Aymara Yatichawi Ulaqaxa Walter Gutierrez jilatana sumpacha wakiskiri irptata ch’amanchatänwa. Ukhamaraki, Aymara Aru Kamani Jach’a Utaxa IPELC ukaru mayacht’atarakiwa; uka taypinxa kullaka Martha Gonzales Cochi jupawa ch’amanchaña qalltaskaraki, ukhamäpanxa jupa kullakaxa mä taykalantiwa ILCNA taypinxa mayni irnaqiri sullkawiri irnaqirinakaruxa wakiskiri thakhi uñacht’ayasaxa irpxaruñapa.\nTukt’ayañataki. IPELC ukhamaraki ILCNA tantachawinakaxa 070, 1313, 269 jakhuni Kamachina phuqhasa utt’ayatawa. Maysatuqitxa ILCNA tantachawixa RM 599/2011 uka kamachi phuqhayiritaki utt’ayatarakiwa. Arunakxata amuyt’itirinakaxa ukhama utt’ayata tantachawinakaxa España markankiri RAE ukaru uñtata arunaktuqita taqi jani walt’añanakxata wakiskiri amuyt’asa qhana yanapt’iritakiwa. Ukhamäpanxa, aymara aruxa arsktana kikpaki qillqaña amuyt’aña qhananchañaxa janisa ch’ikhinakana amtapa amuyupakaspa ukhamakixaniwa, sasina qhananchirisa utjarakinwa.\nChukiya, taypi sata, 2013


Metal perforated screen, aluminio mesh qulqi uñacht'ayata, Fabrica ukanakax jach'a uñacht'ayata - China Boegger.\nUkatx jikxatasi:Utax > Products > Architectural Mesh > Aplication Environment de Aplicant>Perforated metal Ceiling Metal ukat\nUka qulqi metal ukax wali suma uñt'atawa. Ukampirus sistemas sprinkleres, instalaciones ukat ventilación ukanakar yanapt'añataki, ukhamarakiw suma uñt'ayañataki. Ukampirus qhanancht’asipxatayna. Jupax qhananakamp yanapt'asispawa.\nPerforated mesh ceiling, Round Holes ukampiw\nFactores ukanakax uñt'ayañataki:Material chhijlla.\nUka jan walt’awinakax janiw utji.\nJilïr irnaqäwix utji.\nNayax nina ukhamarak uñt'ayasi.\nJuk'ampirus jan walt'ayañataki.\nUkampirusa, aluminumo, stainless steel ukhamarak steel galvanizado ukham uñt'ayapxi.\nCeiling de Architectura perforated\nKunapachatï jan walt'äwinak chhijllatata, estilo uñacht'ayata, qhanancht'i, Uka jan walt’awix utjaspa.\nRund and square hole patternes ukanakax suma uñacht’ayapxi.\nUka yatxatäwix uñt’atawa, 10% ukat jilïr irnaqiriwa. Ukampirus jilïr irnaqäwix wali askiwa.\nCoridor qutax metal perforated ukham uñt'atawa.\nPowder coating ukax wali uñt'atawa, ukhamarakiw ch'amanchañataki. Servicio de colores de RAL ukanakaw churi.\nNayraqatax:Perforated Metal Cladding\nJutïr :Uka uñt'ayata.\nUka jan walt'äwinak uñt'ayatakiw\nChhijllawinak uñt'ataxPantall metal perforated:Metal perforated screen ukax mina de coal mines, minerales, industria ukat industria qumicas ukhamawa. Ukakipkarakiw jisk’a cellulas ukanakan chikancht’a...\nPanel aluminio qulqi\nJichhaxPanel aluminio quqanakata:1. GridUkhamarakiw utji: grid aluminio ukat yanapt’äwinak utt’ayata, ukatx installación, Ukampirus wakicht’atawa. Uka ch’amanchawix ch’amancht’atawa. Uka jach’a uñacht...\nPanel yaqhanaanakaw instalación de aluminio ukan\nInstallación metodoPanel aluminio quqanakata:1. Ukhamarakiw aluminios ukanakax utji.2. 1200mm ukhamawa.3. Uka jan walt’awinakax jan walt’awinak uñt’atarakiw utji. Platas uksanw utji, Ukat uñt'ayañatak...\nKunjamakitix jan walt’awix uñt’ayasi?\n(1) ColorQutuqitxJuk'ampirus uñacht'ayasi. Aka uñt'atawa, maranakamp wawanakan jan walt'ayatawa. Ukampirusa, waynanaka ukhamarak juk’ampirus markachirinakax janiw disiplina ukat p’iqipkiti. Ukampirus ...\nPanel aluminio qulqi ukhamarak jan walt'äwinak uñjasi.\nUka jan walt'äwinakax janiwPanel aluminio quqanakata Alxañ uta: 1. Wali wali suma uñt’atawa, ukat jan walt’awinakapax jan walt’ayañapataki. Ukampirus jan walt'äwinak uñjasi, 20 maraw jakasis...\nPanel aluminio qulqiw utji.\nKunjamakitix pä chiqanx utji.Panel aluminio quqanakata: Ch’axwäw uñjasi, ukhamarak ch’axwawinaka, Kunjamakitix quqanakax jan walt’ayat uñt’ayañataki, kunalaykutix jan walt’awinakax jan walt’ayat uñt’a...\nKunjamakitix panele de aluminium ukxat uñt'atawa?\nKunjamastPanel aluminio quqanakata?1. Wali jach’a uñacht’ayata. Jilpachax aluminio gusset uksan jilïr irnaqäwipawa, ukhamarakiw uñacht’ayata. Janiw kunatix janiw kuna jan walt’awinak uñjaskiti, ch’axw...


Chile · Global Voices Aymarata\nWali aski isturyanaka Aka tuqita Chile\nCitizen Media3 Anata phaxsi 2017\nIsturyanaka Aka tuqita Chile\nCitizen Media 26 Llamayu phaxsi 2016\nChile markax qhuyan markat uñt'atawa, ukatx pacharus markachirinakarus janiw walt'aykiti.\nCitizen Media 20 Sata qallta phaxsi 2014\nCitizen Media 22 Mara t'aqa phaxsi 2014\nKhaysa Chile markanx Cerro Armazones Atacama uksan mä telescopio óptico/infrarrojo más grande del mundo ukham lurañ qallanatawayapxi, 39 metros de diámetro ukch'arakïniwa. 2010 maranxa, Consejo del Observatorio Europeo del Sur ukax uka chiqawx uñtawayi mä telescopio europeo más al sur del mundo sat lurañataki, inglés arunx E-ELT; Telescopio Europeo Extremadamente...\nCitizen Media 15 Qasäwi phaxsi 2014\nCitizen Media 23 Achuqa phaxsi 2014\nPusi tunka jila tamaw aka kurmür 22 urux sartasiwimp jikxatasipxi, janiw yatiqir tamax ukankankanti, yaqha constitución mayiñatakiw ukham sartasipxi.\nCitizen Media 14 Anata phaxsi 2014\nCitizen Media 3 Lakan phaxsi 2013\nPerú 27 Chinuqa phaxsi 2013


Evo Morales Jilïr Irpirix kunjams jan wali qullanak apnaqirinakarux kutjayata ukxat Austrian arsuwini, Grecia irpirinakakampix aruskiparakiniwa\nJamuqa: El Comercio\nAchuqa phaxsit 15 uru saraqkipanx, Evo Morales Jilïr Irpirix, Alexis Tsipras, Grecia irpirimpiw jikisini. Juk’amp alakipasiñ utjañapatak, Iwrupa markanakan visa jan markachirinakasar mayipxañapatakiw jupamp aruskipani. Paypach markan juk’amp sum apasipxañapatakis aruskipapxarakiniwa.\nJanir Grecia irpirimp tantachaskasax Viena jach’a markanw jan wali qullanak apnaqirinakxat aruskipir taman tantachäwipar purini, Austria markaru. Ukanx kunjams Bolivianx jan wali qullanak apnaqirinakar kutjayata ukjxatw arst’ani. Juparux Mayacht’at Markanakan Tamapankirinakaw (kastill arunx ONU) uka tantachäwir sarañapatak jawillt’awiyapxi.\nUka tantachäwinkatatx, “Jilïr Irpirix Atenas jach’a markaruw sarani, ukanx wali jaya mar suyki ukampiw phuqhanini, Tsipras irpirimpiw tantachasini” sasaw tata Diego Paryx arsuwiyi, jupax Anqa Markanakamp Aruskipir Kamanarakiwa.\n27, 28 urunakaw nayrïr phaxsix Iwrupankirinakamp Awiya Yalankirinakampix Santa Cruz jach’a markan tantachasiwiyapxi, EUROLAT sutimpiw uka tantachäwx uñt’apxaraki. Uka tantachäwinkirinakax kunjams jan wali qullanak apnaqirinakarux kutjayata, kunjams kukax apnaqata ukxatw marka irpirinakasarux arst’aniñap mayiwiyapxäna./RAR


El Alto markanxa niya mä waranqa jila yatichirinakawa PROFOCOM tuqi yatichawi yatiqawina machaqa kamachita yatxatawi tukuyawayapxi – El Alto es Noticia\nEl Alto markanxa niya mä waranqa jila yatichirinakawa PROFOCOM tuqi yatichawi yatiqawina machaqa kamachita yatxatawi tukuyawayapxi\n5 junio, 2017 PROFOCOM-El Alto, profocon-El Altoç\nEl Alto, 5 Junio (EAN).-Aka qhiphariri kurmuru uruna (sábado) kimsa urunaka maykipkipana aka mara t’aqa (junio) phaxsinxa, aka markasanxa kunaymana Escuelas Superiores sata jach’a yatiqaña utanakanxa, walja yatichirinakawa yatxatawinaka tukxatawayapxi. Uka yatxatawixa Programa de Fromaciòn de Maestras ukhamaraki Maestros tuqiwa utjawayi. Jichhaxa uka tukt’ayiri yatichirinakaxa mama uka kipkaraki tata kamayunakajapxiwa. Jupanakaxa machaqa kamachi yatichawi yatiqawina utji, Avlrino Siñani Elizardo Perez satakisa, uka tuqita yatxatawayapxi ukhamana yatichawina phuqhayañataki.\nUkampisa aka tuqixa yatichirinakaxa aka machaqa kamachi amtawinaka yatichawina phuqhayañatakiwa ch’amancht’awayapxi. Ukasti lurawina ukhamaraki amta phuqhawinakana, taqi ukanakaxa jani qillqatanaka armasina. Ukatxa jupanakaxa tukt’ayasinxa ma lurawi (producto) uñacht’awayapxi.\nEscuela Superior de Formación de Maestros El Alto markankiri jach’a yatiqaña utatxa ukhamarakiwa niya mä waranqa pä pataka yatichirinakawa chiqasa tukt’awayapxi. Aksa tuqitxa Kullaka kamayu, uka jach’a yatiqaña utana irpiri, Jhanet Apaza directora general a.i. jupaxa sawayiwa: “ Ukhama yatxatasinxa uka yatichirinakaxa aka markasana yatichawi yatiqawiruwa ch’ullqhiñchapxani yatichawina machaqa kamachi thakhiñchasina”\n26 mayo, 2017 Elsa Sajama


Somalí – Puntlandia markankir waynax k’añaskunak lurañ uñstäyawayi · Global Voices Aymarata\n(es) ukan jaqukipiri\tAna Benítez Mayobre\nJaqukipäw uñt'ayata/apkatata 17 Chinuqa phaxsi 2016 21:31 GMT\nAka blog ullart'apxañäni Malagasy, বাংলা, Español, Català, English\nGulled Adan Abdi, wawax Buuhoodle Puntlandia ukan yuriwatäna, Somalia markan jupanakpach apanaqt’asipxi uka taypin yuriwatäna.\nAkham t’aqhisiñan jakkasas Gulled ukat wilamasipanakampix nayraqatar sartasisipkakiwa. Gulled arma lata jamach’inak ukhamarak jisk’a anatasin k’añaskunaka ukatx akanakx yaqha yanak lurt’añatakiw uñakiparaki ukhamarakiw k’añask watirianaks lurt’araki.\nSomalí de Puntlandia jach’a marka p’iqinchirixa, Abdiweli Mohamed Ali, jupax jikxatasiw khitinakatix Gulled juparux ch’amanchapkan uka taypina elogiado Gulled jupan jach’a amuyt’apanakata.\nSomalilandia, ch’iqatuqin jikxatasi, Puntlandia markax janiw jupanakatpacha sarnaqañ thaqkiti aka Somalia markata jithiqañataki. 1998 ukha maran sapaqtañax qillqantasiwatäna, jach’a mark p’iqinchirix waljakutiw munawinak Somalia federalaxañapatak arsuwatäna.


2 Reyes 5 - Holy Bible [Aymara Bible 1997] - (2Rey 5)\nMä chachaw Naamán sat sutini utjäna, jupasti Siria marcana reyin ejercitopana mä generalänwa, uqhamaraquiw jupajj reyina asquit uñjata, munataraquïna, jupa tokew Tatitojj Siria marcarojj atipt'ayäna uca laycu. Ucampis aca chachajj lepra usumpi usutänwa.\nMä cutiwa Siria marcata mä kawkha tama soldadonacajj mantapjjäna israelitanacan orakeparu. Ucqhawa mä tawako preso catuwayapjjäna Israel oraketa, ucatsti Naamán generalan warmipar yanapiripataquiwa kheparayatäjjäna.\nAca tawakosti uywiriparojj sänwa: —Uywirejjatejj saraspan Samariancqui uca profetaru uñjiri ucajja, c'umarachatäjjaspawa lepra usupatjja —sasa.\nNaamán generalasti reyin ucar sarasinjja yatiyanïnwa cuntï siscäna uca tawakojja uca.\nUcjjarusti Siria marcana reyipasti sänwa: —Waliquiwa, sarascaquim, nayasti Israelan reyiparojj mä cartwa apayäjja —sasa. Ucatsti Naamán generalajj saränwa. Jupasti apjjarusiwayänwa quimsa tunca waranka kollke, sojjta waranka korinacaparaqui, tunca trucsusiña isinacaraqui;\nuqhamarac cartjja aparaquïna, ucansti aqham sänwa: “Aca carta catokäta ucqhasti yatïtawa Naamán generalajjaru, lepra usupata kollañamataqui” sasa.\nCunapachatï Israel reyejj carta leet'äna ucqhajja, isipwa ch'iyanokasïna llaquisiñapa uñacht'ayasina, aqham sasa: “¿Nayasti jacaña churiri, uqhamarac jacaña apakeri Diosättisti, jupan aca chacharu qhithaniñapataqui lepra usupata kollañajjataquisti? ¡Sum amuyapjjam, ucatsti uñjapjjaraquim cunjämsa naya contrajj jan walt'aña thakejja uca!”\nEliseo profetajj reyin uca carta catokasina isipa ch'iyanokasitap yatisinjja, qhitänwa aqham siri: “¿Cunatsa isima ch'iyanokastajja? Uca chachajja nayar uñjir jutpan, ucatsti yatïtawa Israelana mä profeta utjatapa” sasa.\nNaamanasti saränwa carropampi, uqhamarac caballonacapampi, ucatsti Eliseon utap puncuparuwa sayt'asïna.\n¿Janiti juc'ampi suma jawiranacäqui Damasco, Abana, uqhamarac Farfar ucanacajja, Israelan take jawiranacata sipansa? ¿Janiti nayajj sarquiristjja uca jawiranacana jarisiri, ucatjja k'omachatäjjañataquejja?” sasa. Jupasti ucqhatjja wali coleratawa sarawayjjäna.\nUcampis uywatanacapajj jupar jac'achasisinjja, aqham sapjjänwa: —Tata, profetatejj mä ch'ama luraña chuririscätam ucajja, ¿janiti jumajj lurcasamänjja? Ucat sipansa juc'amp asquipï: ‘Jarisim’ sisctam ucatjja k'omachatäjjätajja —sasa.\nNaamán chachasti Jordán jawiraru sarasinjja pakallk cutiwa uma mankhar chhaktäna, cunjämtï profetajj siscäna uqhamaru, ucatsti janchipajja mä wawan janchipjamawa tucuwayjjäna, k'omachatäjjaraquïnwa.\nUcatsti jupasa, uqhamarac qhitinacatejj jupamp chica jutapcäna ucanacasa Eliseon ucaruw sarapjjäna. Purisinsti Naamán generalajj Eliseorojj sänwa: —¡Jichhajj yatjjtwa, take orakpachanjja janiw Diosajj utjquiti, jan ucasti Israelanacwa utji! Jichhasti achict'ssmawa mä wajjt'äwi catokt'ita aca juman sirvirimata —sasa.\nUcjjarusti Eliseojj sänwa: —Juramentwa nayajj lurta Tatit laycu, uqhamarac uñch'uquisinquituwa, nayajj janiw ucjja catokquirismati —sasa. Naamanajj churañjja munascacchïna ucasa, Eliseojj janipuniw catokañ muncänti.\nUcatjja Naamanajj sänwa: —Uqhamajja Israelan pä mula carga lak'apacsay apayita; aca sirvirimasti janiw juc'amp yakha diosanacaru loktcjjaniti nact'ayata sacrificionacsa, jan ucasti Tatituruw loktjjani.\nUcampis maywa Tatitur achict'asta nayar perdonañapataqui, ucasti acawa: Cunapachatï reyejjajja Rimón sat diosan temploparu yupaychiri sarcani, ucatsti amparajjaru catt'asina, uqhamarac uca templona quillt'asiñajjäni ucqhajja, aca luratajjatjja Tatitojj perdonitpan —sasa.\nUcatsti Eliseojj sänwa: — Jan llaquinic sarjjam —sasa. Naamán generalasti ucqhatjja sarjjänwa. Cunapachatï jaypach sarjjäna ucqhasti,\nEliseo profetan Giezi sat uywatapasti aqham sasaw lup'isïna: “Uywirejjajja Sirianquiri Naamanarojja sarayjjaquiwa, cuntejj jupajj apancäna ucatjja jan cunsa catokasa. Nayajj juramentwa lurta jupar mäqui jicjjatir sarañajjataqui, ucatsti cunsa jupatjja catokapunïwa” sasa.\nUcatsti Giezi uywatajja Naamanan khepapwa saräna. Cunapachatï Naamanajj khepapa jutasquiri uñjäna ucqhajja, jupajj carropatjja sarakänwa catokañataqui, ucatsti jisct'araquïnwa: —¿Cuna jan walt'añacha utjejja? —sasa.\nUcjjarusti Giezi uywatajj sänwa: —Janiwa cunasa. Ucampis uywirejjawa qhitanitu jumar aqham sañajjataqui: ‘Pä wayna profetanacaw jichhaqui purini Efraín kollunacata, ucatsti achict'assmawa churañamataqui jupanacaru quimsa waranka kollkenaca, uqhamarac pä trucsusiña isinacampiraqui’ —sasa.\nNaamán generalasti ucjjarojj sänwa: —Achict'assmawa, sojjta waranka kollke catokañama —sasa. Naamanasti sascaquiwa catokañapataqui, ucatsti pä bolsanacaruwa ucharapi, pä isi trucsusiñampi, ucatjja pä uywatanacaparuwa apayarapi Giezin nayrakatapa.\nCunapachatï mä kollu patjjaru puripjjäna ucqhasti, cuna kollktejj apapcäna uca uywatanacajj ucanac catokasinjja, Giezi uywatajj utaruwa imjjäna, ucatsti jupanacarojj qhitanucjjaraquïnwa.\nUcjjarusti jupajj Eliseo uywiripan ucaruw sarjjäna, Eliseosti juparojj jisct'änwa: —¿Cawquitsa Giezi jutascta? —sasa. Giezi uywatasti ucjjarojj sänwa: —Janiw nayajj cawquirus sarcti —sasa.\nEliseosti sascaquïnwa: —¿Cunapachatï uca chachajj carropata sarakäna jumar catokañataqui ucqhajja, nayajj janiti jumamp chica ucqhanccäyäta lup'ïwejjana? Ucampis jichhajj jumajj kollketsa, trucsusiña isinacsa catokantawa, jichhajj alasim huertonaca, uva yapunaca, ovejanaca, orko vacanaca, uywatanacsa chachatsa warmitsa.\nUcampis Naamanan lepra usupaw jumaru maqhatätam, uqhamarac juman wawanacamarusa wiñayataqui. Ucatjja cunapachatï Giezi uywatajj Eliseota sarakawayjjäna ucqhajja, wali lepra usunëjjänwa, qhunur uñtata jank'oquiraquiwa uñtasïna.


Bible in one year - Aymara Bible 1997 - April 8\n1. Jordanat inti jalanta token utjiri, amorreos sat marcan reyipajj ist'ataynawa uqhamarac Mediterráneo sat jach'a kota jac'an utjiri cananeos sat marcan reyipas ist'araquitaynawa cunjämtejj Tatitojj Jordán jawir wañt'aycatayna Israel marcapan pasaniñapcama uca, ucatsti wal ajjsarapjjäna Israel marcampi nuwasiñjja.\n2. Ucapachaw Diosajj Josué chacharojj saraquïna: “Jumasti kalat cuchillonac lurasim; wastat israelit jakenacaru circuncidaraquim” sasa.\n3. Uqhamaw Josué chachajj Diosaru ist'asina israelitanacarojj circuncidäna Aralot sisqui uca kolluna.\n4. Josué chachasti uqhamwa luräna Egipto marcat mistunipcatayna uca guerran nuwasir jakenacajj thaquin jutcasina wasaran jiwarjjapjjatap laycu.\n5. Take Egiptot mistunir jakenacasti circuncidatcamaquïpjjänwa; cawquïrinacatï wasaran jutcasina nacipcän ucanacajj janiw circuncidatäpcänti.\n6. Cunjämatï israelit jakenacajj pusi tunca maranaca wasaran sarnakapjjänjja ucatsti cawquïri jakenacatï nuwasiñataqui ajllitäpcän uca jakenacajj, Egipto marcat mistunisajj takeniw thaquin jiwarjjapjjäna. Uca jakenacasti janiw Diosarojj ajjsartapcänti, ucatwa Diosajj jupanacarojj jan uñjaycänti cawquïri oraktï churapjjämaw siscatayna uca orakjja, uqhamaraqui cawquïri orakentï leches misq'is umjam jalcän uca orake.\n7. Ucatwa Diosajj israelit jaken wawanacaparu ajllitayna, ucatsti Josué chachajj jupanacaruw circuncidäna, aca jakenacasti janiw circuncidatäpcataynati saräwincapjjatap laycu.\n8. Cunapachatejj israelitanacajj take circuncidatäjjapjjän ucqhajj, jupanacajj campamentonac kamarapjjäna, uqhamata take circuncidatanacajj c'umarachasiñapcama.\n9. Ucatsti Diosajj Josué chacharojj sänwa: “Aca lurasinwa jumanacat apakjjapjjsma Egipto marcan p'enkapa” sasa. Ucatwa uca chekarojj Gilgal sat sutini jichhürcama.\n10. Israelitanacajj Gilgal sat chekaruw puripjjäna, ucatsti phajjsit tunca pusini urunac sarakataruw jupanacajj Pascua fiesta amtapjjäna, Jericó marca thiyana.\n11. Pascua fiesta urusti israelit jakenacajj jan levaduran t'ant'a, uqhamarac trigo jamp'ita ucac mank'apjjäna, uca khepa urutsti yaputa achcäna ucaraqui mank'jjapjjäna.\n12. Ucatsti Diosajj janiw maná sat mank'jja juc'ampi apayancjjänti, israelitanacasti cuntejj Canaán oraken achcänjja ucacwa uca marajj mank'apjjäna.\n13. Mä urojj Josué chachajj Jericó marca jac'ancasina, jupan nayräjjaparojj mä jakew uñstäna mä espada ayt'ata. Josué chachasti uc uñjasajj mäquiw uca jake jac'aru maqhatäna aqham jisct'asa: —¿Jumasti nanac castätati jan ucajj timajjätacha? —sasa.\n14. Uca jakesti saraquïnwa: —Janiw nayajj cawquïrictsa, nayasti juttwa Diosan ejercitop toketa —sasa. Ucatsti Josué chachajj p'ekep oraker alt'asin jisct'äna: —¿Cun sasas Diosajj sirvirip qhitanitu? —sasa.\n15. Diosan ejercitopan jilïripasti aqham sänwa: —Wisqhum cayumat apsusim, cawqha chekarutï tact'cta ucqhajj kollanawa —sasa. Ucatsti Josué chachajj uqhamwa luräna.\n1. Jericó marcan take puncunacapasti jist'antatänwa, janiraquiw qhiti jakes mistcänti ni mantcaraquïnsa israelitanacan jan mantapjjañapataqui.\n2. Ucampis Josué chacharojj Diosajj sänwa: “Nayaw jumaru aca Jericó marca amparamar catuysma, uqhamaraqui reyipsa, soldadonacapsa.\n3. Jumanacasti israelit soldadonaca, sojjta uruwa, urun mä cuti, Jericó marca muytapjjäta.\n4. Pakallko sacerdotenacaw Diosan arcap nayräjjap sarapjjani sapa mayni mä pututu apt'ata, pakallko uröjjani ucqhajj, pakallko cutiw marcaru muytapjjäta, ucatsti sacerdotenacajj pututu phust'apjjani.\n5. Cunapachatejj pututu phust'iri ist'apjjät ucqhajj, jumanacaw wali jach'at art'apjjäta, ucatsti take Jericó marcan perkanacapajj tincuraniwa. Ucatwa take jumanacajj chekaqui Jericó marcar mantapjjäta” sasa.\n6. Josué chachasti sacerdotenacaru jawsasinjja sänwa: “Jumanacasti Diosan arcap apapjjam, ucatsti pakallkonirac sarapjjam pututunac apt'ata Diosan arcap nayrakata.”\n7. Jakenacarusti saraquïnwa: “Jumanacasti marca muytapjjäta, cawquïri jakenacatï nuwasipcan ucanacasti Diosan arcap nayrakataparac sarapjjpan” sasa.\n8. Takenis cunjämtï Josué chachajj siscäna uqhamwa lurapjjäna, pakallko sacerdotenacasti pututunacap phust'añ kalltapjjäna, Diosan arcap nayrakat sarasina.\n9. Cawquïri jakenacatï nuwasiñatac sarapcän ucanacajj, sacerdotenacan nayrap sarapjjäna, khepat jutir jakenacasti Diosan arcap khepäjjaparac jutapjjäna, sacerdotenacasti jan samart'asaraquiw pututunacap phusapjjäna.\n10. Josué chachasti israelitanacarojj sänwa: “Janiw cuna arus ist'asiniti janiraquiw cunsa parlapjjätati, nayaw sasipcäma cuna horasatejj jach'at art'apcäta ucjja” sasa.\n11. Josué chachasti, Diosan arcapajj Jericó marca mä cuti muytpan, sänwa, uqhama lurasinjja jupanacajj campamentoruw cuttanjjapjjäna uca arumajj ucan kheparañataqui.\n12. Khepärmanthisti Josué chachajj wali alwat sartasïna, ucatsti sacerdotenacajj Diosan arcap apjjarusinjja nayrakataruw sarapjjäna.\n13. Uca pakallko sacerdotenacasti Diosan arcap nayrakat sarapjjäna pututunac phust'asisa, jupanacan nayrapa nuwasir jakenacajj sarapjjaraquïna, mayninacasti Diosan arcap khepataraqui jutapjjäna, janiraquiw pututunacas amuct'apcänti.\n14. Khepa urusti jupanacajj mä cutiw Jericó marcarojj muytapjjäna, ucatsti campamentoruw cuttanjjapjjaraquïna; sojjta ururaquiw uqham lurapjjäna.\n15. Pakallko uru purinipanjja, israelitanacajj alwat sartasinjja marcaruw muytañ kalltapjjäna, uca urusti pakallko cutiraquiw Jericó marcarojj muytapjjäna.\n16. Cunapachatejj sacerdotenacajj pututunacap phust'apjjäna pakallko cutina ucqhajj, Josué chachasti takpacha Israel marcaruw säna: “¡Jichhasti jach'at art'apjjam! Diosasti Jericó marcjja jumanacaruw catuyapjjtam.\n17. Aca marcanquirinacasti k'alaw tucjatäni, ucajj Tatitur loktatäcaspas uqhama, ucatsti Rahab warmiruquiw jacañapjja khespiyapjjäta uqhamaraqui take familiaparusa jupajj uñakeri jakenacasaru utapar catokatap laycu.\n18. Jumanacasti janiraquiw cunsa aptasipjjätati, ni cunsa llamct'apjjaraquïtati aca marcanjja, jan ucasti takew t'unjatäñapa Tatitur loktatäcaspas uqhama. Jumanacatï jan uqham lurapcäta ucqhajj Diosan maldicionapaw aca Israel marcaru jutani.\n19. Ucampisa kori, kollke, uqhamarac bronce, hierro ucanacajja Diosaru loktatäniwa, Diosataqui imataraquïniwa” sasa.\n20. Uqhamaw takpach Israel marcajj jach'at art'apjjäna, sacerdotenacas pututunacap phust'apjjaraquïna, ucatsti mayac Jericó marcan perkanacapajj tincjjäna. Ucatsti take Israel jakenacaw marcarojj catuntañatac chhuqhuntapjjäna.\n21. Ucjjarusti jiwarayapjjänwa espadampi take jakenacaru, warminacaru, waynanacaru, chuymani jakenacar cuna; uqhamaraquiw take uywanacaru, vacanacaru, ovejanacaru, asnonacarusa. Take cunatï Jericó marcan utjcäna ucanac jiwarayapjjäna, Diosaru mä sacrificio loktasina.\n22. Josué chachasti uca pani uñaker sarir jakenacarojj sänwa: “Sarapjjam uca Rahab sat warmin utaparu, ucatsti irpsunipjjam take familiapamp chica, cunjämtï jumanacajj sapcatäta uqhamar phokhasa.”\n23. Uca pani uñaker sarir jakenacasti Rahab warmin utaparu mantasinjja, juparu, awquiparu, taycaparu, jilanacaparu, take familianacaparuw ankaru irpsunïna, ucatsti campamentotjja juc'ampi jaya chekaruw jaytanipjjäna jupanacar jan cunas camachañapataqui.\n24. Ucjjarusti israelit jakenacajj ninampiw Jericó marca phichhantapjjäna, take cunatï utjcäna ucanacampi. Kori, kollke, broncet, hierrompit lurat yänacacwa Diosatac jilt'ayjjapjjäna.\n25. Josué chachasti Rahab warmirojj jacañapjja khespiyänwa uqhamarac familiaparusa, uca warmejj pani uñaker sarir jakenacaru utaparu imantatap laycu. Uca urut jichhürcamaw Rahab warmin wawanacapajj israelit jakenacampi chica jacasipqui.\n26. Josué chachasti uca tiemponjja aca arunacwa Israel marcarojj arsuwayäna: “Diosasti maldispan cawquïri jaketï aca Jericó marca wastat sayt'ayani ucarojja; utan cimientopas jilïr yokap patjjaruraqui sayt'ayaspan, puncunacapasa sullca yokap pataruraqui sayt'ayaspan” sasa.\n27. Uqhamaw Diosajj Josué chacharojj yanapäna, uqhamarac sutipasa take jakena aytataraquïnwa.\n6. Almajjajj llaquisqui ucapachajj jumat amtassma, Jordán jawiratpacha, Hermón, Mizar kollunacatpacha.\n7. Mic'ay mankhanacatpach ist'asi, uma waraktaman khothutinacapajja; juman apayanit llojjma uma waraktanacajj, naya patjja llumiquipi.\n8. Uru tokerojj Tatituw qhuyapayasitu, arum tokerusti janiw k'ochuñ karjascti, janiraquiw jacayir Diosajjat mayisiñs armascti.\n9. Arjjatir Diosajjarojj sistwa: “Karkajjay, ¿cunatarac armasistasti? ¿Cunatarac llaquit sarnakañajjast waquisi, uñisirejjan t'akhesiyatasti?” sasa.\n10. Timanacajjan sawcasitanacapatjja, ch'aqhanacajjamppachaw usutu, urpachaw sapa cut jisqhipjjetu: “¿Cawquincarac Diosamasti?” sasa.\n11. Almajjay, ¿cunatarac llacthapistasti?, ¿cunatarac ajjsarthaptasti? Diosaruc suyt'am, wasitat jach'añchjjäta: ¡Jupaw cusisiñajjasa, Diosajjasa!\n19. Amtäwiru phokherïñajja cusisiñawa; jan amuyt'an jakenacasti, janiw jan walinacat jithektañ munapquiti.\n20. Suma yatiñan jakenacamp chica sarnakerejja, suma yatiñaniraquïniwa; jan amuyt'an jakenacamp chica sarnakeristi, jan walt'añaruwa puriraquini.\n21. Jucharar jakenacajja jan walt'añampi arcnakatäpjjewa, ucampis asqui jakenacajja asquinacwa catokapjjani.\n18. Mä urojj sapaquiw Jesusajj Diosat mayisiscäna; ucaruw discipulonacapajj jutapjje, ucat Jesusajj jupanacar jisct'äna: —Jakejj ¿qhitiw sapjjetus nayarojja? —sasa.\n19. Jupanacajj sapjjewa: —Yakhepanacajj: ‘Bautisir Juanaw’ sapjjtamwa; yakhepanacasti: ‘Eliasaw’ sapjjaractamwa. Mayninacasti: ‘Nayra profetanacat mayniw jactanpacha’ sapjjaractamwa —sasa.\n20. Ucjjarusti jupanacaruw jisct'araqui: —Jumanacasti, ¿qhitiw sapjjestasa? —sasa. Pedrosti juparojj sänwa: —Jumajj Diosan qhitanit Cristo Tatitütawa —sasa.\n21. Jesusasti walpun ewjjt'äna jan qhitirus acjj yatiyapjjañapataqui.\n22. Ucat saraqui: —Jaken Yokapajj wali t'akhesiñapapuniwa; jilïri jakenacans jisc'achataraquïniwa, sacerdotenacan jilïrinacapampisa, uqhamarac ley yatichirinacampisa. Jiwayapjjaniwa, ucampis quimsür jiwatatjja jactaniniwa.\n23. Ucjjarusti takeniruw saraquïna: —Maynitejj nayar arcañ munchitu ucajja, jupa quicpat armt'aspan, crusap apt'at sapüru arquitpan, jacañap apt'asirjamächi ucasa.\n24. Jacañap khespiyasiñ munirejj apt'asiniwa, ucampis naya laycu jacañap apt'asiristi khespiyasiniwa.\n25. ¿Cuna asquiraquïspa jaketaquisti aca orakpachajj jupancjjaspa, ucat jacañap apt'asispa ucasti?\n26. Maynitejj nayat p'enkaschitu, uqhamarac arunacajjatsa ucajja, Jaken Yokapajj jupatjja p'enkasiraquiniwa cunapachatï Reyjam jutcani Awquipan jach'a cancañapampi, uqhamarac kollan angelanacampi ucqhajja.\n27. Khanacwa sapjjsma, acancapqui ucanacat yakhepanacajj janiw jiwapcaniti janïr Diosan reinop uñjcasajja —sasa.\n28. Acanac satapat quimsakallko uru sarakatarjamaw Jesusajj mä kollur oración lurir maqhatäna Pedrompi, Santiagompi, Juanamp cuna.\n29. Ucatsti oración lurquipanwa Jesusan ajanupajj mayja tucuwayäna, wali jank'o lliphipquiri tucusa.\n30. Ucapachaw pani chachanacajj uñstanisin jupamp parlapjjäna, ucanacasti Moisesampi Eliasampïnwa.\n31. Mä jach'a alajjpach khanan muyuntataw jupanacajj uñjasipjjäna. Jupanacasti Jerusalén marcan Jesusan t'akhesis jiwañapjjatwa parlapjjäna.\n32. Pedrompi chicäpcän ucanacajj wali iquimpi atipjatäpjjchïn ucasa uñnakasipcaraquïnwa, ucat jupanacajj Jesusan jach'a khanap uñjapjjäna, uqhamarac Jesusampi chicäcäns uca pani jakenacarusa.\n33. Cunapachatï uca jakenacajj Jesusat jithektawayasipcäna ucqhawa, Pedrojj säna: —Yatichiri, sumaw acancatasajja. Quimsa chhujlla lurapjjä; mayjj jumataqui, mayrac Moisesataqui, maysti Eliasataqui —sasa. Pedrosti janiw cun satapsa amuyascänti.\n34. Uqham parlquipanwa mä kenayajj jutasin jupanacarojj imantjjäna, ucat kenay taypincjjasina wal ajjsarapjjäna.\n35. Ucapachaw kenay taypitjja mä arojj ist'asi, aqham sasa: “Acaw munat Wawajjajja, juparu ist'apjjam.”\n36. Uca aru ist'atatsti Jesús saparuquiw uñj-jjapjjäna. Jupanacajj amuquïpjjänwa, janiw qhitirus cuns yatiyapcänti uñjapcataynas ucatjja.


Oseas 14 - Holy Bible [Aymara Bible 1997] - (Ose 14)\n¡Cuttanjjam, Israel, Tatit Diosamaru, jucham laycuw aynacht'tajja!\nTatitur cuttanjjapjjam, aqham mayt'asisa: “Perdonapjjet take ñankha luratanacajjata, suma chuymampirac catokapjjeta, nanacan jumaru yupaychatanacajj-jja.\nAsiriajj janiw khespiyapquitaspati, janiraquiw caballotsa jaltapquiristti. Janiraquiw jichhajj: ‘Nanacan Diosajja’ sapcäti, cuntejj nanacajj lurasipcta ucanacarojja, juma sapanacwa Tata, wajchajj qhuyapayasiñjja jicjjati uca laycu.”\nTatitojj siwa: “Naya contra sayt'asitanacapatjja kolljjatjjäwa; jupanacarusti munasiraquïwa jan waquiscchi jupanacar munañajj ucasa, jupanacataqui colerasitajjasti apartjjaraquituwa.\nIsraelataquejj mä sullar uñtatäyäwa, jupasti lirio pankarjamaraquiw pankart'ani. Saphinacapasti monte Libanonjama suma saphintataraquïniwa;\nlayminacapasti olivos kokan layminacapjamaraquiw jach'ar saratatapjjani, k'aphipasti Libanonquir cedronacan k'aphinacapjamäniwa.\nIsraelajj wasitatwa nayan arjjatata jacani; ucatsti trigor uñtataraquiw jilapjjani, uva alir uñtataraquiw pankart'ani, ucasti wali aytatäpjjaraquiniwa Libanonquir vinjama.\nEfrainasti saraquiniwa: “Cunäpas jichhajj c'ari diosanacajja” sasa. ¡Nayaw uñjasta, imasiracta marcajjarojja! Nayajj mä pino kokjama ch'ojjñaquipunïsctwa, nayanwa marcajjajj achupjja jicjjataraquini.”\nYatiñani, uqhamaraqui ch'iqhi jakenacajj aca arunacjja amuyt'apjjpan: Tatitun thaquipajj chekapawa, cheka jakenacaquiraquiw ucanjamjja sarapjje; ucampis ñankha jakenacajj uca thaquinjja liwisipjjewa.


Ezequiel 18 - Holy Bible [Aymara Bible 1997] - (Eze 18)\n“¿Cunats Israel marcana parlasi aqham säwejja: ‘Awquinacaw c'allc'u uvanac mank'antapjjatayna, ucat jichhajj wawanacajj laca c'amancamaqui’ sasajja?\nNaya Tatituw juramentompi arsta jacañajj laycu, janipuniw jichhajj jumanacajj mayampsa uca säwjja Israel marcan parlapcjjätati.\nTake jakenacajj nayanquiwa, awquis, yokasa nayanquiwa, cawquïritejj jucha lurcani ucasti jiwaraquiniwa.\n“Asqui jakesti cunatejj chekapäqui, asquïqui ucwa luraraqui.\nKollu patanacan cuna mank'äwinacatejj utjqui yakha diosanacar yupaychañanjja ucanacatjja jithektiwa, janiraquiw Israel c'ari diosanacaparus catuyascaraquiti; jake masipatsa janiw warminacapjja irparcaraquiti, janiraquiw pachpa warmiparus jac'caraquiti cunapachatejj uca warmejj phajjsi wilapampïqui ucapachajja.\nJaniw qhitirus t'akhesiyquiti, jan ucasti manuparusa cuntejj mayt'ascatayna ucatjja phokjjaraquiwa; janiw qhititsa lunthatcaraquiti, mank'añapatsti qhititejj jan mank'añanïqui ucarus churaraquiwa, jan isinirus ist'ayaraquiwa.\nKollkepsa janiw ganañ laycu mayt'quiti, janiraquiw walja interesanacsa kollke mayt'atapatjja maycaraquiti; janiw qhitirus ñankhachquiti, cunapachatejj pani ch'ajjwiri jakenacaru ch'ajjwatanacapa t'akqui ucapachasti chekaparupuniw t'akjaraqui.\nLeyinacajjarjamaw cunsa luraraqui, camachi arunacajjarus phokharaquiwa. Uca jakejj chekpachansa asqui, cheka jakewa, jupasti jacaraquiniwa. Naya Tatituw ucjja arsta.\n“Ucampis uca jaketejj mä khoru jake jiwayiri yokanïni uqhamaraqui take ucanacsa luraraquini,\ncuntejj awquipajj jan lurcän ucanacsa. Ucasti mank'äwinacarusa sararaquini kollu patanacana c'ari diosanacar yupaychasina, jake masipatsa warmipjja irpararaquini,\npobrerusa, pist'ata jakerusa t'akhesiyaraquini. Mayninacatsa lunthataraquini, qhititejj mayt'asqui ucatsa janiraqui phokcaniti uca manupjja, uqhamaraqui uca c'ari diosanacaruraqui catuyasini, uqhamaraqui cuntejj nayajj uñiscta uca luräwinac luraraquini.\nKollkepsa walja ganancianac jicjjatañataqui mayt'ani, uqhamaraqui walja interesanac mayiraquini; uca jakesti jiwaniwa, janiw jaccaniti. Take ucanaca, cuntejj nayajj ajjtascta ucanaca luratapatsti jiwaniwa, jiwatapatsti jupa pachparaquiw juchanïscani.\n“Uqhamaraquiw utjaraquispa uca pachpa jaken mä yokapa, uca yokapasti awquiparojj take uca juchanac luriri uñjascaraquispa ucampisa janiraqui jupajj awquipjam uca juchanac lurcaniti;\njaniraqui uca kollu patanacan c'ari diosanacar yupaychasa mank'äwinacarus sarcaniti, janiraqui Israelan c'ari diosanacaparus catuyascaraquiniti; jake masipan warmipsa janiraqui irparcaraquiniti,\njaniraqui qhitirus t'akhesiycaraquiniti; uqhamaraqui cunapachatejj jupatjja mä cunsa mayt'asipjjani ucapachajj janiraqui mä prenda maycaniti; janiraqui qhititsa lunthatcaniti, jan ucasti mank'at awtjatarus mank'aña churaraquini, jan isinirus ist'ayaraquini;\njaniraqui qhitirus cuna ñankhsa lurcaniti, kollkepsa walja ganancia uñjjatañ laycus mayt'caniti, janirac interesanacsa mayiscaraquiniti. Ucatsti leyinacajjarjamaraqui sarnakani, camachi arunacajjsa phokharaquini uca jakejj janiw awquipan juchap laycu jiwcaniti, jan ucasti jacaniwa.\n“Awquipatejj jake masiparu t'akhesiychïnjja, lunthatasiñanacarus uscuschïnjja, uqhamaraqui marcapanjja take jan walinacsa lurcchïnjja, ucajj pachpa juchanacapat mutuyäwi catokasaw jiwascani.\nJumanacasti jichhajj sapjjätawa: ‘¿Cunatarac wawasti awquipan juchanacap jan phokhesti?’ sasa. Jïsa, wawajj cunatejj chekapäqui, cunatejj asquïqui ucwa phokharaqui, take leyinacajjsa phokharaquiwa; ucatwa jichhajj jacanejja.\n“Ñankha lurir jaketejj take ñankha juchanaca lurcän ucanaca apanucjjani, ucatsti nayan leyinacajjarjamaraqui sarnakjjani, cunatejj asquïqui, cunatejj chekapäqui ucanac lurjjaraquini ucajj jacascaniwa, janiw jiwcaniti.\nNayasti janiw mayampsa uca jucha luratanacapatjja amtascjjäti, jupasti asqui luratap laycuw jacjjaraquini.\nJaniw nayajj ñankha jaken jiwañapjja muncti jan ucasti muntwa sarnakäwipjja asquichasjjañapa, ucatsti jacjjañaparaqui. Naya Tatituw ucjja arsta.\nJumanacajj sapjjätawa: ‘Tatitojj janiw chekaparu uñjquiti’ sasa, ucampisa ist'am Israel marca: ¿Jumanacasti amuyapjjtati nayan jan chekaparu uñjascatajja? ¿Janit jumanacaqui jan chekaparu cunanacsa lurapcta?\nUcampisa mä ñankha jaketejj ñankha luräwinacap apanucjjchi, ucatsti asqui luräwinac lurjjaracchi ucasti khespiyataw uñjasiraquini.\nJupatejj sum amuyt'asini, sum uñatatasiraquini, ucat take ñankha luräwinacap apanucjjaraquini, ucajj chekpachaw jacani, janiw jiwcaniti.\n“Ucampisa Israel marcajj sascaquiniwa: ‘Tatitojj janiw chekaparu uñjquiti’ sasa. ¿Janit Israel marcaqui antisas jan walinaca lurcpacha?\nNayasti israelit jakenaca, sapakat mayniruw uñjapjjsma, luräwinacamarjama. Naya Tatituw ucjja arsta. Ñankha lurañanacamjja mäpita apanucupjjam, uqhamat jan jumanacpacha uca ñankha luräwinacam laycu jiwarascañataqui.\nCuna ñankhanactejj naya nayrakatan lurapcta ucanacsti mäpita apanucupjjam, mä machaka chuymani, mä machaka ajayuni tucupjjaraquim. Israel marca, ¿cunatarac jiwascätasti?\nJanejjay nayajj qhitin jiwañapsa muncstejja. Ñankha luräwinacamatjja jithektjjapjjam, ucapachaquiw jacapjjäta. Naya Tatituw ucjja arsta.


Irnaqirir arxatir utanaka - Tribunales Laborales - Ley fácil - Biblioteca del Congreso Nacional de Chile\nPortada > Ley fácil > Irnaqirir arxatir utanaka - Tribunales Laborales\nIrnaqirir arxatir utanaka\nKunas irnaqirir arxatir utaxa, kunanakats parlapxi ukhamarak kunamas sarayapxix arsuwinaka.\nKunapachas aka machaq irnaqañ chiqanchirix qalltixa\nAka machaq chiqanchirix qalltiwa 31 achuqa paxsina 2008 marana, qalltiw Atacama\n(III Región) tuqina ukhamarak Magallanes (XII Región) Tuqinraki.\nUkatsti, 31 taypisat paxina 2008 marana, qalltarakiw I, IV, V y XIV uka tuqinakana, ukhamarak II, VI, VII y VIII uka tuqinakanx lurapxaraki 31 wilancha paxsina 2009 marana. Metropolitana uka tuqinakansti lurapxarakiw 31 wilancha paxsin 2009 marana. Ukatsti IX, X, XI y XV uka tuqinakana, kamachinakax qalltiwa 30 phaxsin 2009 marana.\nKunanakas utjix irnaqir arxatir utanxa\nSum yatir arxatirinakax utjiwa.\nJupan parlatawipax ist’ataw takinitaki.\nArxatirimpix jak’at uñjapxiw taqi qhanachawinaka.\nTaqi amtawinak apthapipxiw pä yatiyawir: wakicht’ayapxi: wakichawinak ukhamarak juchanchawiru.\nSuyaw urunak qhanachayañtakix juk’aptayapxiwa.\nArxatirinakax lurapxaspaw taqikunank jan inaymay suyañatakixa.\nInakiw Taqi uka lurawinak lurapxi, arxatir utan irnaqirinakaxa.\nQhawqa irnaqirir arxatir utanakas uttji taqi tuq markanakanxa.\nSapa marka tuqinakanxa utjiw mä irnaqir arxatir utanaka, ukataksti utjarakiw arxatirinakaxa:.\n- XV Región Arica Parinacota: Irnaqirir arxatir utax utjiwa Arica markana (paya arxatirinaka)\n- I Región de Tarapacá: Irnaqirir arxatir utax utjiwa Iquique markana (kimsa arxatirinaka)\n- II Región de Antofagasta: Antofagasta markana (kimsa arxatirinaka) Calama markansti (paya arxatirinaka).\n- III Región de Atacama: Copiapó markana (paya araxatirinaka)\n- IV Región de Coquimbo: Serena markana (kimsa arxatirinaka)\n- V Región de Valparaíso: Valparaíso markana (kimsa arxatirinaka) San Felipe markansti (paya arxatirinaka) Región Metropolitana: Santiago markana pä irnaqirir arxatir utaw utji sapa uka utanakanx utjarakiw ( tunka kimsani arxatirinaka); San Miguel pusi arxatirinaka; San Bernardo paya araxatirinaka; Puente Alto ukansti paya arxatirinakaraki.\n- VI Región del Libertador General Bernardo O’higgins: Rancagua markana (Kimsa arxatirinaka)\n- VII Región del Maule: Curicó markana (paya arxatirinaka) ukhamaraki Talca markansti (paya arxatirinaka)\n- VIII Región del Bío Bío: Chillán markana (kimsa arxatirinaka), Concepción markanakansti (kimsa arxatirinaka), Los Ángeles markansti (paya arxatirinakaraki)\n- IX Región La Araucanía: Temuco markana(phisqa arxatirinaka)\n- X Región de Los Lagos: Puerto Montt markana (kimsa arxatirinaka) ukhamaraki Castro Markansti (maya arxatiri)\n- XIV Región de los Ríos: Valdivia markana (paya arxatirinaka) y Osorno markansti (paya arxatirinaka)\n- XI Región de Aysén del General Carlos Ibáñez del Campo: Coyhaique marrana (maya arxatiri)\n- XII Región de Magallanes: Punta Arenas markansti (maya arxatiri)\nJisk’a marka tuqinakana ukhamarak qutuchasit markanakan, irnaqirir arxatir utax jan utjkit ukax, taqi uka lurawinak lurañapaw qillqirarxatir utaxa.\nKunanaks uñjapxi irnaqir arxatir utanakaxa.\nIrnaqañ utampi irnaqirimpi jan sum amtawinakar puripxi ukax, uka irnaqañ suma amtawinakat askichañtakiwa.\nJan sum amtawinakar puris irnaqir jilir irpirimp ukhamarak taqpach tantachawimpi ukat arxatir utax uñjapxiwa.\nIrnaqañ utan lurawinakax suma amuyump luras irnaqañaw ukhamarak nayrt’ayawitaki ukanakat arsusipxi taqi irnaqirinakaxa (jan ukasti sum amuyus uñjañaw kunalaykutix uka licencia médica churat jan waliyirikit ukanakata)\nTaqi irnaqañ amtawinak jilir apnaqirinakax mayjachayi jan sum chiqar sarayas .uka previsional o de seguridad social ukanaka.\nIrnaqirin irnaqañ layk usutanakat arsusis kijasisp ukax yatiyäñaw irnaqañ utar amuyusiñapataki, jan amtawinakax jan laphir qillqatak ukax waliyatañapawa.\nTaqi kijasit luratanak mä kamach churapxi arxatir utanakaru.\nKuna arxatir irnaqir utanakas uñjapxix irnaqañ utanakar ukhamaraki nayrt’ayawitaki.\nIrnaqir utanakar ukhamarak nayrt’ayawinakar uñjirinakax, qalltapxiw qhipa sat paxsina 2005 marana. Aarxatir irnaqir utax jan utji uka tuqinakan, ukax taqi aka lurawinak arxatir qillqirix utan uñjapaspaw irnaqiritakix.\nKijanak yatiyäñtakix utjañapat arxatirixa\nJisa, jan qullqinikapxi ukax, Chile Markaw mä inamay irnaqir arxatiri irnaqirinaka churixa.\nIrnaqir arxatirixa kunasa\nInaymayak arxatir irnaqirinakaw arxatasipxani, ukatakix irnaqirinakax irnaqawipat qullqipax $ 380.000 ukakamakiñapawa.\nKhitis apnaqix irnaqir arxatir utanakaru\nAka wakicht’aw arxatir irnaqir utanakax apnaqawinak uñjatapxiw Ministerio de Justicia ukanakamp. Aka lurawitakix utjiwa 138 arxatirinak sum uñjañapxañapataki irnaqir arxatir lurawinak sumat sumat uñt’ayasa taqi Chile Markaru.\nKunanaks lurawipxix arxatir irnaqir utanakaxa\nPhisqa lurawinakaw lurapxi:\n1.- Taqi sarayiri\nKijasitanakax qalltiw mä qillqat laphi tuqit, ukatsti arxatirix mä uru jajllin sumak askichasiñapataki taqi ukax janiw kimsatunka phisqani urut paskaspati. Jan ukax arxatiriw uñjani ukat jupax mayiniw mä ururak uka urux janiw mä paxsita paskaspati. Ukat tantachawin saniw akaw wali akax jani walikit ukanak qhanachayani jan ukasti tunka phisqani uruta yatiyäniwa.\n2.- Kunamas sarayirix aka irpir arxatirixa\namtawinakax jan sum irnaqirinaktaki purkani ukax sum amuyusiñawa, taqi ukanakat jan usuchasis jakaña, jaqinakan unranakap ukhamarak masinakapat, sum amuyasis masinakapar jan uñisis qamaña, sum arsusiña, sum irnaqañasiña, sum jajllisiña, ukhamaraki jan jisk’achasisa taqi ukanakat parliwa artículo 2, Código del Trabajo ukanakana. Ukanak sarayaspaw aka irpir arxatayir mä irnaqiri jilir irpir irnaqiriraki.\nTaqi aka sarayir lurawinakax lurayatañapaw nayraqata taqi yaqha lurawinakata\n3.- Uñjaw lurawinaka\nAka tuqitanakat lurawinakax lurataniw, kunatix utjaniw tunka mantawinaka mä paxsina jan ukasti taqi ukax utjaspaw fuero maternal ukata.\nIrnaqir arxatir utar kijanak yatiyäñaw, Arxatir utaw jawsanix parlapxañapatak. Jan ukax askichask ukax uka fuero maternal uka, taqi luraw arxatirir qhananchayani.\nArxataw parlawirux sarañaw taqi qhanachawinakamp jan askichasik ukax, irnaqirix kijap yatiyaspaw mä qillqat laphimp arxatirirux pä paxsikama,irnaqañ utat apsut uka urut pacha.\nArxatirix katuqaniw aka kija suma qhanak parlask ukaxa, jan ukasti kutiyaspaw.jan qhanak ukaxa, ukatakix arxatirix jawsaniw sum askichawir puriñapatk tunka phisqani urukama, ukat tantachawin arsusipxañapaw suma qhanachawimpi ukat arxatiriw sanix akax ukhamawa sasa.\n4.- Kunjamas juchanchaysnax ukhamarak uka amtaw apanaqirinakxa\nUka arsunak apnaqirinakar juchanchayañtakix saraniw taqi lurawinak tuqir, aka arsunakax uskutañapaw tunka phisqan irnaqañ urunakan, uka juchanchaw katuqasis uka urutpachaw jaqhuñawa..\n5.- Juchanchir sarayiri\nAka juchanchawix lurasiñapapuniwa, ukat sataw juchanchayiri.\nExpone qué materias ven los tribunales laborales, cómo funcionan y el rol del defensor laboral.\nCápsula informativa producida por Cámara de Diputados TV.\nLey N° 20.022\nLey N° 20.023\nLey N° 20.252\nLey N° 20.087\nLey N° 20.438


1 Reyes 21 - Holy Bible [Aymara Bible 1997] - (1Rey 21)\nUcat mä kawkha tiemponacarusti aqhamaw lurasïna, Jezreel chekanquir mä chachawa Nabot sat sutini mä uva yapunïna uca pachpa marcana Samarianquir Acab reyin palaciopa jac'ana.\nMä uruwa Acab reyejj Nabot chacharu säna: —Churjjeta uva yapuma, ucaru nayan mä huerto lurasiñajjataqui, palaciojja jac'ancatap laycu. Uca lantejj churjjämawa juc'amp suma mä uva yapu; jan ucajj jumatejj munsta ucajja alapata kollkwa pagjjäma —sasa.\nUcampis Nabot chachajj Acab reyirojj sänwa: —Jan Diosajj munpati jumar churjjañajja, cuntï nayajj awquinacajjata herencia catokcta ucjja —sasa.\nAcab reyisti utaparojj wali llaquita, colerataraquiwa sarjjäna, Nabot chachan uqham satapata, juparojj sataynawa: “Janiw churquirismati cuntï awquinacajjata herencia catokcta ucjja” sasa. Purisinsti perka uñtatawa iquintjjäna, ucatsti janiraquiw mank'añsa muncaraquïnti.\nUcatjja Jezabel warmipawa jupar jac'achasisina jisct'äna: —¿Cunatsa wali llaquitäta, mank'añsa janiraquis munctatejja? —sasa.\nUcatsti Jezabel warmipajj sänwa: —¡Israel marcanjja jumajjaya munañanïstajja! Jichhasti saram mank'eri, uqhamarac chuymachasim. ¡Nayawa Nabot chachan uva yapupa jicjjatayäma! —sasa.\nUcspachawa warmipajja cartanaca kellkäna Acab chachapan sutiparu, selljjatawayänwa reyin sellopampi cuna; ucatjja uca cartanacjja apayänwa Nabot chachan marcapan jacapqui ucan awquinacaru, uqhamarac jilïrinacarusa.\nUca cartanacansti sänwa: “Yatiyapjjam jakenacan ayunapjjañapataqui, uqhamarac Nabot chacharu jakenacan nayrakataparu kont'ayapjjam.\nUcjjarusti pä c'ari testigonaca kont'ayapjjaraquim jupan nayrakatapana, ucatsti khanañchayapjjam jupa contra: ‘Diosaru, uqhamarac reyiruwa ñankhachi’ sasa. Ucatsti ankar apsusinjja kalamp c'upjascama jiwayapjjam” sasa.\nNabot chachan marcapanquiri jakenacasa, awquinacasa, uqhamarac jilïrinacasa lurapjjänwa cuntï Jezabel warmejj cartanacapana siscäna uqhamaru.\nJupanacasti yatiyapjjänwa ayunapjjañapataqui, ucatsti Nabot chacharuwa kont'ayapjjäna jakenacan nayrakatapana.\nUcjjarusti purinipjjänwa pä c'ari testigonaca, ucatsti khanañchapjjänwa Nabot chacha contra take jakenacan nayrakatapana: “Diosaru, uqhamarac reyiruw ñankhachi” sasa. Ucatsti marcat apsusinjja kalamp c'upjascamawa jiwayapjjäna.\nUcatsti Jezabel warmirojj yatiyanipjjänwa Nabot chachajj kalamp c'upjasina jiwayatäjjatapata.\nJezabel warmejj uc yatisin ucspachajja, Acab chachaparojj sänwa: “Saram, ucatsti Jezreelanquiri Nabot chachan uva yapupa catuntasinim, qhititejj jan aljaña muncäyätam ucata. Nabot chachajj janiw jaccjjeti; jichhajja jupajj jiwatäjjewa” sasa.\nAcab reyejj Nabot chachan jiwatäjjatapa yatisinjja, sarasinwa uva yapupjja catuntasïna.\nUcatsti Diosajj Tisbe chekanquir Eliasarojj sänwa:\n“Saram jichhpacha Samarian jaquir Israelan Acab reyin ucaru. Aca horasan jupajj jicjjatasi Nabot chachan uva yapupana, uca yapupata catuntasiñataquiraquiw sararaqui.\nUcatsti juparojj sätawa: Aqham siwa Tatitojja: ‘Jumajj Nabot chacharu jiwayasina cunatï jupanccäna uca aparatamatsti, cawqhantejj anunacajj wilapa jallk'apcäna, ucqhanracwa juman wilamjja anunacajj jallk'apjjaraquini’ ” sasa.\nAcab reyisti Eliasarojj sänwa: —¡Uqhamasti! ¿Juma uñisirejjati nayar jicjjatista? —sasa. Ucjjarusti Eliasajj sänwa —Jïsa, jumarojj jicjjatsmawa. Jumasti jan wali luräwinacacwa Tatitun nayrakatapanjja lurtajja.\nUca luratamatsti Tatitojj aqham siwa: ‘Jumjjarojja jan walt'añwa apayanëjja, ucatsti juman take wawanacamaruwa tucjäjja; uqhamaraqui Israelana familianacamajj utjqui take uca chachanacarusa tucjaraquïwa.\nUqhamarus familiamampejj luraraquïwa, cunjämtï Nabat chachan Jeroboam yokapan familiapampi lurcta, uqhamarac Ahías chachan Baasa yokapan familiapampisa, Israel marcar jucha lurayapjjatapata nayar colerayasa uqhama’ sasa.\nJezabel warmitsti Tatitojj siwa: ‘Anunacawa Jezabel warmiru mank'apjjani, Jezreel sat orakena’ sasa.\nJuman familiamata marcan jiwirirusti, anunacaw mank'apjjani; cawquïrinacatejj pampan jiwapcani ucanacarusti jach'a jamach'inacawa mank'antapjjaraquini —sasa.\n(Acab reyjama jan walinaca Tatitun nayrakatapana lurirejja janiw qhitis utjcänti Jezabel warmipana amtayatap laycu.\nMä ajjtaña luräwi luräna yakha diosanacar yupaychasina, cunjämatejj take amorreonacajj lurapcäna uqhama, Tatitusti uca jakenacaruraquiw jakonucüna israelitanacana nayrakatapata).\nCunapachatï Acab reyejj take uca arunaca ist'äna ucqhajja, isipjja ch'iyanokasïnwa, ucatsti chhanqha isinacwa uchasïna, uqhamarac ayunaraquïna. Uca isimpiraquiw iquiraquïna, wali llaquitaw sarnakaraquïna.\n“¿Uñjtati cunjämsa Acab reyejj nayan nayrakatajjan jisc'ar tucujja? Ucampis nayan nayrakatajjan jisc'ar tucutapatjja, janiw familiapjjarojj jan walt'añjja apayancäti jupan jacañapcama, jan ucasti wawapan jacañapanwa ucjja apayanëjja” sasa.


Uraqpachan COVID-19 usun jilxatatapatx China markanx warwijunak lurapxi · Global Voices Aymarata\n(es) ukan jaqukipiri\tViviana Vasquez Paillaman\nJaqukipäw uñt'ayata/apkatata 21 Qasäwi phaxsi 2020 18:41 GMT\nAka blog ullart'apxañäni Français, Español, Italiano, українська, Malagasy, عربي, русский, Ελληνικά, Nederlands, srpski, 日本語, English\nGlobal Voices ukan uraqpacht COVID-19 usut qillqäwinakxat ullart’am.\nChina markanx COVID-19 usur jan juk’amp sartayañatakix jaqinakaw jayarstayatapxäna uka amtax askinaw phuqhasiwayi, ukhamipanstï achuqa phaxsinx wasitampiw qullqichäwir ch’amanchañatak sarantxapxi. Kunjamtï warwijunaka ukhamaraki yaqha qullañ yänakax wali thaqhatäk ukarjamax china phawrikanakax mayiwinak utjkï ukar phuqhañatakiw mayjt’ayasaw wasitamp irnaqañ qallantawayi. Usun utjatapatxa, productos médicos ukanakax wali thaqhatawa ukakipkarakiw qullqis jilxatani, ukampirus China markax «warwijunak phawrikirirakiwa».\nWeChat uksana, akham sutimp sutincht’ata Warwiju luraña /qullqi imprimiri: Urut arumaruw qamirïptta, Zhou, jupax nayrax cigarros electrónicos lurir imprisaryuwa, aljäwinx kunjams qullqix utji ukxat qhanancht’i:\nYaqha yatiyäwix Weibo ukan uñt’ayasi, achuqa phaxsinx mayni Zhejiang markankir imprisaryuw waranqa waranqa yuanes (niya 14 waranqa waranqa dólares) ukha qullqinïñ amtatayna.\nEstados Unidos ukhamaraki Europa markanakanx productos médicos lurañatakix may may kamachinakanïpxiwa, ukampïnsa, phawrikirinakax askiti janicha uka yant’apxañapawa ukatx credenciales ukanaksa mayisipxañapawa ukhamat permisos ukat licencias de exportación mayiñataki. Inversionista Martin Cun, imprisanak jach’anachyañatakix credenciales de calidad exportación de Estados Unidos ukat Europa markanakat katuqañaw sasin uñakipt’i:\nQullqi jiltayirjamax sapakutis juk’ampiw jach’apti, Pekín markax yaqha política de «diplomacia de las mascarillas» ukham qillqayasi ukhamat yaqha markanakax recursos médicos munapki ukanakar aljañataki.\nUkampinsa, aka phawrikax janiw kunjamtï amtki ukar phuqhañ atkaspati, walja markanakanx productos médicos chinos ukanakax janiw askikiti sasinw arst’awayapxi. Jichhakamaxa, qullqit pisinkir markanakax 60 waranq waranqa warwijuw kut’ayatäxi ukatx España markax 58 000 pruebas rápidas de COVID-19 kut’ayawayxi taqi ukanakax achuqa phaxsin China markan luratanakawa.\nMayni Chen sutin aljañ apayirix mä jiskt’äwinarst’i China markan 60 % ukhaw warwiju luririnakax janiw uka lurañ utanakan lurapkiti. Ukampirus yaqha phawrikanakax licencias de exórtación ukanipxiwa ukampirus warwijunak yaqha pawrikanakat alapxi ukhamat aljañataki.\nUkampirus walja markanakanw aka productos médicos ukampix jan kusisitapkänti, uka chinunakax fábricas uksatx janiw sum aljapkitut sasinw yaqhanakax arst’asipxi:\nChina markan aduana uksatx yatiyiwa 1 uru achuqa phaxsit 4 uru qasawi phaxsikamaxa, markat 3860 waranq waranqa (millones) warwiju, 37,5 waranq waranqa trajes protectores, 2,4 waranq waranqa termómetros infrarrojos, 16 000 ventiladores, 2,84 waranq waranqa pruebas COVID-19 usutaki ukatxa 8,41 waranq waranqa gafas protectoras ukanakaw anqäx markanakarux aljañataki apayata.\nThis story is part of Global Voices’ special coverage of COVID-19 and offers a view on the pandemic from the perspective of our global community of contributors. Taqpach qillqatanaka\nCensorship 14 Lakan phaxsi 2016


Ucampis jiwasataquejj mä sapa Dios Awquiquiw utji. Uca Dios Awquiwa take cunsa lurejja ucataracwa jiwasas utjasctanjja, jupataquiraqui jacasctanjja. Mä sapa Tatituquiraquiw utjejja, ucasti Jesucristowa. Jupïpanracwa take cunas utjejja, uqhamarac jiwasasa.\nAwquimpi nayampejja mayaquïpjjtwa —sasa.\nAngelasti sänwa: —Kollan Ajayuw jumjjaru jutani, ucatsti alajjpach Diosan ch'amapaw mä kenayjam jumarojj imjjattätam. Ucatwa nascan uca wawajj Diosatac yakhachatäni, ucatsti Diosan Wawapa sataraquïniwa.\n“Mä virgen warmiw usur jakeptani. Mä yokall wawa wawachasiraquini, sutipasti Emanuel sataraquïniwa” (ucasti sañ muni: “Diosajj jiwasampiwa”).\n Cunapachatejj Jesusajj bautisatäjjän ucqhajja, umatwa mistunjjäna, ucatsti mayacwa alajjpachajj jist'artäna, Jesusasti uñjaraquïnwa Kollan Ajayurojj palomar uñtat jupjjar sarakasinquiri. Alajjpachatsti ist'asiraquïnwa mä aru aqham siri: “Acawa munat Wawajjajja, cawquïrirutejj nayajj ajllista ucajja” sasa.\n Diosan reinopajj janiw mank'añäquis ni umañäquisa, jan ucasti cheka sarnakaña, cusisiña, sumancaña Kollan Ajayu toke ucawa. Qhititejj Cristor uqham sirvchejja ucajj Diosataquejj sumawa, jakenac nayrakatansti sumat uñt'ataraquiwa.\n Juanajj take jakeru bautisascäna ucapachajja, Jesusajj bautisataraquïnwa; ucatsti jupa oración lurquïpanwa alajjpachajj jist'artäna. Kollan Ajayuwa jupjjaru sarakaniraquïna khanpacha mä palomar uñtata, ucatsti mä aruw alajjpachat ist'asïna: “Jumätaw nayan munat Wawajjajja, cawquïrirutejj nayajj ajlliscta ucajja.”\n Take cunan kalltäwipanjja Diosajj alajjpacha, uqhamarac acapacha luräna. Aca orakesti jan cunani ch'usaquïnwa, take cunas mä ch'amacan phokhantata umacamaquiraquïnwa, Diosan ajayupasti uma patjjanwa onjjtäna.\n Usutasti sänwa: —Tata, janiw qhiti yanapt'iris utjquituti uma onjjtquipan mantañajjataquejja. Sapa cuti mantañ muncta ucqhajja, yakhaquiw nayrakat mantawayjje —sasa. Jesusasti sänwa: —Sartam, iquiñam apthapisim, ucatsti sarjjaraquim —sasa.\n Naya Pedrojj Jesucriston apostolopätwa. Aca cartsti kellkasin apayanipjjaracsmawa qhitinacatï marcanacamat jayan utjasipjjta uca jilatanacaru. Jumanacasti Ponto, Galacia, Capadocia, Asia, uqhamarac Bitinia uca provincianacanwa utjasipjjaractajja. Take jumanacarusti Dios Awquiw ajllisipjjtam nayratpacha amtataparjama. Kollan Ajayu tokeraquiwa jumanacarojj jupataqui yakhachasipjjtam, jupar jaysapjjañamataqui, Jesucriston wilapampi k'omachatäpjjañamataquiraqui. Jumanacasti Diosan bendicionanacapjja jilarquiri catokapjjam, uqhamarac suman sarnakasiñsa.\n Diosaw nanacarus jumanacarus sum sayt'ayistu Cristo Tatitunjja, uqhamarac jupataquiqui tucuyistu. Mä sellompjamaraquiw jiwasanacarojj chimpt'istu, chuymasarusti Kollan Ajayu ucharaquistu, cuntejj churapjjämaw sisquistu uc catokañajj phokhasiñapataqui.\n Maynejj take cunataquiw yatiñ ch'amjja catokaspa, ucampisa mä sapa Ajayuquiw take ucanacjja churi. Cunayman toket sirviñawa utjaraqui, ucampis mä sapa Tatituruquiw sirvtanjja. Cunayman toket lurañanacajj utjaraqui, ucampis mä sapa Diosaquiw take cuns jakenacampejj luri.\n Mä sapa cuerpoquiw utji, mä sapa Ajayuquiraqui, cunjämtejj Diosajj mä sapa suyt'añaruc jawsapctamjja uqhama. Mä sapa Tatituquiw utji, mä sapa iyawsaña, mä bautismoquiraqui. Takeninsa mä sapa Dios Awquiquiraquiwa. Jupajj take jakenacjjanquiwa, take jakenac tokeraquiw jupajj lurasqui uqhamarac jupajj takenincaraqui.\n Jan uñjcay Diosajj uñjcañaw juti Yokap toke, uca Yokapasti take cunatejj utjqui ucatjja nayrïriwa. Jupa tokeracwa Diosajj luri take cunatejj alajjpachansa acapachansa utjqui ucanacjja, jan uñjatäqui ucsa, uñjatäqui ucsa. Take ajayunacan ch'amanïtapsa, munañan apnakerïtapsa, jupa tokew luri, jupataquiraqui. Janïr cunas utjcän ucqhatpachwa Cristojj utji, jupïpanaracwa take cunas chekaparu utjascaraqui.\n Jesusajj ucjjarojj saraquïnwa: —Felipe, acqha maranacaraquis jumanacampïtanjja, ¿janit jichhacam uñt'quista? Qhititejj nayar uñjquitu ucajj Awquirojj uñjaraquiwa, uqhamasti ¿cunatsa mayista: ‘Awquiru uñacht'ayapjjeta’ sasajja? ¿Janit iyawsapcta nayajj Awquincatajja, Awquisti nayancatapa? Cunanactejj sapjjsma ucjja, janiw naya pachpatacti sapcsma, nayan jacqui uca Awquiwa luräwinacap lurasqui. Nayajj Awquinctwa, Awquisti nayampiraquiwa ucjja iyawsapjjeta, jan ucajj luratanacajj uñjasinacsa iyawsapjjeta.\n Cunjäm amuyunïcäntejj Cristojj uca pachpa amuyunïpjjaraquim. Jupajj Diosäcchïna ucasa, janiw Diosjam uñjatäñ muncänti, jan ucasti maysaruw Diosa cancañapjja apanucu, mä uywataruw tucu, jaker tucusaw naciwayi. Cunapachatejj jaker tucutäjjän ucqhajja, jupa quipcaw jisc'ar tucuwayi, jaysatap laycusti crusan jiwañcamaraquiw puriwayi, uqham jiwañajj sinti p'enkäcchïna ucasa.\n Awquimpi nayampejja mayaquïpjjtwa —sasa. Ucatsti judionacajj kalanac irtasisin wasitampiw c'upjañ munapjjäna. Jesusasti jupanacarojj saraquïnwa: —Jumanacan nayrakatanacamanjj asquinacwa lurta Awquejjan ch'amapampi. ¿Cawquïri luratanacajjatsa kalampi c'upjapjjetäta? Judionacasti ucjjarojj sapjjaraquïnwa: —Janiw asqui luratanacamatjja kalamp c'upjapcämati, jan ucasti Dios toke parlatamatwa. Jumajj mä jakequïtawa, ucampis Diosaruw tucuñ muntajja —sasa. Jesusasti jupanacarojj saraquïnwa: —Jumanacan leyinacamanjj kellkatawa Diosajj aqham siscäna ucajja: ‘Jumanacajj diosanacäpjjtawa’ sasa. Yattanwa cuntejj Kellkatanjj sisqui ucjja, janiw ucjja janiw uqhamäquiti siscsnati; Diosasti sutichänwa: ‘diosanac’ sasa, qhitinacatejj arunacap catokqui ucanacaru. Dios pachpaw nayarojj yakhachasitu, qhitaniraquitu acapacharojja. ¿Cunats jumanacajj: ‘Diosjjat parli’ sapjjta, ‘Diosan Yokapätwa’ satajjatacti?


Isaías 22 - Holy Bible [Aymara Bible 1997] - (Isa 22)\nUnañchäwinac uñjañ valletaqui profecía arunaca: ¿Cunas camachi, takenis terrazanacarcamaquis mistupjjejja?\nMarcasti ch'ajjwañampi, ojjoñanacampi phokhantatawa, aca marcajj cusist'añac munasqui. Juman jiwirinacamajj janiw espadan jiwayata jiwapquiti, janiraquiw guerransa jiwapquiti.\nJilïrinacamajj takeniw jaltjjapjje, arconacat jaltapcasinsti preso caturayasipjjaraqui. Wali ch'amani chachanacasti jayaruw jaltjjapjje, ucat preso caturayasipjjaraqui.\nUcatwa sistjja: “Jithektapjjam nayatjja, chuyma cawcst'ataw jachañ munta, marcajjan aynacht'atapatsti jan chuymachapjjestati.”\nTake ch'amani Tatituw uqham luri, mä ajjsarcañ urun puriniñapwa jupajj uscu, t'unjatäñana, jan amuyanïñan unañchanac uñjañ vallenjja, jach'a perkanacwa tincurayasipqui; arnakasitanacapasti kollunaccamaraquiw ist'asi.\nElamita jakenacasti flechanacapjja waquichasjjapjjewa, carronacaparu, caballonacaparuw jichhajj lat'jjatapjje; Kir sisqui uca chekanquirinacasti escudonacapwa apsusipjje.\nSinti suma vallenacamasti carronacan phokhantatawa, caballeriasti marcan puncuparuw nuwantañataqui puriniraqui.\nJudá marcan sayt'asiñapasti apanucutawa. Uca urojj jumanacajj amuyasipctawa ch'uminquir utan uscutäqui uca armanacjja.\nDavidan marcapan walja orake c'ac'atanacsa uñjasipcaractawa, aynachancqui uca estanquerusti umampiw phokhantapjjaracta.\nJerusalenanquir utanacsa uñaquipapjjaractawa, yakhepa utanacsti liwinucupjjaractawa perkanac sum sayt'ayañataqui.\nUca pä perka taypirusti mä uma estanque lurapjjaractajja merk'e estanquencquis uca umataquejja. Ucampisa janiw jumanacajj amuyasipctati qhititejj take ucanac lurqui ucjja, jupajj nayra maranacatpachwa ucanacjja waquichänjja.\nUca urojj take ch'amani Tatitojj jumanacaruw jawsapjjtam, jachapjjañamataqui, wararipjjañamataqui, ñic'utanacamsa k'ararasipjjañamataqui, aykoña uñacht'ayañataquisti chhanqha isinaca uscusipjjam.\nUcampis jichhajj sinti cusisiñaquiw utji, vacanaca, ovejanaca jiwarayaña, aycha mank'aña, vino umañampi ucanacaquiw utji. “Mank'asiñäni, umt'asiñäni, kharürojj jiwcjjchiñanïya” sapjjaractawa.\nUcampisa take ch'amani Tatitojj nayaruw uñstitu, ucatsti saraquituwa: “Janipuniw aca jucha luratanacapjja perdoncäti; jan ucasti jumanacajj jiwarapjjätawa” sasa. Aca arunacajj take ch'amani Tatitun arunacapawa.\nTake ch'amani Tatitusti saraquituwa: “Saram, ucatsti Sebna sisqui uca marca apnakeriru uñjanim, ucatsti saraquim:\n‘¿Cuns jumajj acan lurta, jan ucajj qhitis jumar aca chekar sepultura lurasiñamatac churtam, mä suma sepultura wali alto chekaru lurasiñamataqui, uqhamaraqui karkarus mä samarañ cheka p'iyasiñamataqui?\nTatitojj jayaruw apanucütam, liwtaraquïtam cunjämtejj mä ch'amani jakejj liwti uqhama. Ch'amampiw jumarojj catuntätam,\nmä pelotar uñtatwa korumiyaraquïtam, ucatsti jayaruraquiw liwtätam, mä jach'a pamparu. Ucanwa jiwaraquïta, ucanaracwa carronacamajj sayarapjjaraquini, uca carronacamaruw alcatasiraquïyätajja, jichhasti ucanjja palacionquir jilïrimataquis mä p'enkaw liwisiraquïta.\nNayaw jichhajj uca jach'a cancañamat apakäma, lurañanacamatsti apanucuraquïmawa.\n‘Uca urunsti nayan uywatajjaruraquiw jawsäjja, Hilcias chachan Eliaquim yokaparu,\njuman isimampiraquiw isthapiyäjja, uca jach'añchañ churctam uca cinturonamampiraquiw uscöjja, juman munañanïñamasti jupar churatäjjaraquiniwa. Jerusalén marcan jaquirinacataquisti mä awcjamäniwa, Judá marcataquis uqhamaraqui.\nCallachinacapjjaruw Davidan utapan llavenacap uscuraquëjja; janiw qhitis jupan jist'antatapjja jist'arañatac ch'amanïcaniti, jist'aratapsa jist'catañatac ch'amanïcaraquiniti.\nJupasti mä jach'ar aptata tronor uñtatäniwa awquipan familiapataquejja. Nayaw juparojj cawqhancquitejj ucqharojj sum sayt'ayaraquï, mä clavöcaspas uqhama.\nCunatejj wali jila alanïqui ucanacsa ucaru warcurt'asiñapataqui awquipan familiapan utjqui, uqhamaraqui take wawanacapansa, take jisc'a cocina yänacasa copanacata jach'a jarronaccama.\n‘Uca urunsti, cawquïr clavotejj uca chekan suma clavt'atäcän ucajj onjjtjjaniwa; waysutäniwa ucatsti jalaktjjaraquiniwa, take cunanacatejj ucan warct'atäcän ucanacasti p'aquirtjjaraquiniwa.’ ” Uqham siw take ch'amani Tatitojja.


Job 1 - Holy Bible [Aymara Bible 1997] - (Job 1)\nUz sat chekan mä chachaw utjäna Job sutini. Jupasti asqui, cheka jakënwa, Diosarus ajjsartiriraqui; ñankha lurañatsa jithektataraqui.\nJob chachajj pakallko yokanacani, quimsa phuchanïnwa.\nJupajj pakallko waranka ovejanacanïnwa, quimsa waranka camellonacani, pheska pataca yunta vacanacani, pheska pataca asnonacani, walja uywatanacaniraquïnwa. Jupasti inti jalsu tokenquir jakenacatjja wali kamirïnwa.\nJob chachan yokanacapasti sapa mayniw urupanjja jach'a mank'äwinaca utapan lurapjjerïna, uca mank'äwirusti quimsa cullacanacapjja jawsapjjaraquirïnwa, jupanacampi chica cusisipjjañapataqui.\nUca mank'äwi pasatatsti, Job chachajj wawanacapa jawsayasinjja wali alwata sartasinwa sacrificionac nact'ayasin loktirïna, uqhamata sapa mayni jupanacajja juchanacapata k'omachatäñapataqui. Uqhamsti Job chachajja lurirïnwa wawanacapajja inampisa chuymanacapana jan walinaca amtasinjja Dios contra jucha lurapjjaspa uca amuyasina.\nMä urojj Tatitun ucaruwa uñstiri jutapjjäna alajjpachanquir Diosan sirvirinacapajja, jupanacampi chicasti Supayajj jutaraquïnwa.\nUcatsti Tatitojj Supayarojj jisct'änwa: —¿Cawquitsa jumajj jutta? —sasa. Supayasti saraquïnwa: —Nayajj orake maysat maysa muytanïwitwa jutascta —sasa.\nUcat Tatitojj Supayarojj saraquïnwa: —¿Job sat sirvirejjaru uñjaniwaytati? Janiw qhitisa orakenjja utjquiti jupjama cheka, asqui jakejja, jupasti janipuniw qhitirus ñankha lurañ munquiti —sasa.\nUcjjarusti Supayajj saraquïnwa: —Jupajj janiw inaqui jumaru sirvctamti.\nJumajj janiw qhitina juparu llamct'añapsa munctati, janiraquiw familiaparusa, cuna yänacapatejj utjqui ucanacarusa. Jumasti take luratanacaparojj bendiciractawa, ucatwa jupajj orakenjja walja uywanacani kamir jakejja.\nJichhasti cunanacapatejj utjqui ucanacjja apakjjam ucapachaw uñjäta cunjämtejj juman ajanumaru ñankha arunacampi maldecïtam ucjja.\nDiosasti Supayarojj saraquïnwa: —Uqhamajja waliquiwa, jichhasti Job chachan take yänacapampejj cunjämarutejj muncta uqhamaru luram. Ucampisa juparojj jani cuna jan walinacsa luramti —sasa. Ucatsti Supayajj Diosan nayrakatapatjja sarawayjjänwa.\nMä urojj Job chachana yokanacapampi phuchanacapampi jilïri jilapana utapanwa mä jach'a mank'äwincasipcäna.\nMä jakew Job chachana utaparu purinïna aqham sasa: —Nanacajj vacanacampejj yapunacwa khollisipcäyäta, uqhamarac asnonacsa awatisipcäyätwa uca jac'ana,\nucatsti acatjamatwa sabeo sat jakenacajja jutasinjja uywanaca lunthatawayapjjetu, jakenacarus jiwarayawayapjjaraqui. Ucampis naya sapaquiwa jaltanjjta jumaru yatiyañataqui —sasa.\nUca jakejja uqham parlañjja janïraw tucuycänti, uqhamaruw maynejja puriniraquiquïnwa aqham sasa: —Khejjokhejjonacawa jiwarayi awatirinacaru, uqhamarac ovejanacarusa. Ucampis naya sapaquiw jaltanjjta jumaru yatiyañataqui — sasa.\nUqham parlañsti uca maynïrejja janïraw tucuycänti, uqhamarusti maynejja puriniraquiquïnwa, aqham sasa: —Quimsa tama caldeo jakenacajj jutasinjja camellonacwa lunthatawayapjje, uqhamaraqui jakenacamarusa cuchillompcamaraquiw jiwarayawayapjje. Ucampis nayaquiw jaltanjjta jumaru yatiyañataqui —sasa.\nUqham parlquipansti maynejj puriniquiraquïnwa, aqham sasa: —Yokanacamampi, phuchanacamampejj jilïri yokamana utapanwa mä jach'a mank'äwincasipcäna.\nUqhamaruwa wasar toketa thayajj jutasina utaru pusi toketpacha onjjtayasina jupanaca patjjaru alljjattayi. Ucatsti takeniw jiwarapjje, ucampis naya sapaquiw jaltanta jumaru yatiyañataqui —sasa.\nUcatsti Job chachajja sartasinjja wali llaquin phokt'ataw isinacapa ch'iyanokasïna, ñic'utapsa mururasisaw quillt'asisa yupaycharaquïna.\nJupasti sänwa: “Nayajj taycajjan puracapatjja k'alalaquiw nasta, k'alalaquiraquiw cuttjjaraquëjja. Tatitu Diosaw take cunsa churitu, ucatsti jupaw apakasjjaraquitu. Ucampis ¡Tatitun sutipajj jach'añchatäpan!” sasa.\nTake uqhamanaca uñjcasasa Job chachajja janiw cuna juchsa lurcänti, janiraquiw cuna jan walinacsa Dios tokejj arscaraquïnsa.


Aymara, Dramas: Piece 068 – Ch’aman Yant’a 1 | Waters of Life for Children\nHome -- Aymara -- Perform a PLAY -- 068 (The showdown 1)\n68. Ch’aman Yant’a 1\nPä esquimalanaca walja thuru isinacani jan uñjcañjamäwa trineonac patjjar kont’atäpjjäna. Chicotenacajja suenanwa ucat anunacasti kota lojjontatanjja tuyusmachänwa. Mayacwa Collijj ist’i. Kuppa, laykasti ist’araquiwa. Mä campanilljam juch’us sonidowa chhullunqhaya pasasmachäna.\nMa pitow ist’asi – jakenacasti sayt’apjewa. Lluch’utanacap khepajjaruw uchasipjje. Ucapiniwa: Chhullunqhayaw “jachi”. Ajjsarañaw catunti. Cunapachatejj chhullunqhayajj jachijja, qhathati ojjenacawa jutapjje. Mayac ojjenacajj uñstani ucatjja uca jach’a ch’amapampejja jach’a chullunqhatanacsa p’acjascaquiwa.\nColli: “Sarapjjam, munat anunaca, kota lacaru janc’aquipini wal t’ijusa. Khathati ojjenacaw juti. Catjistanejja, jiwañaniwa.”\nKuppa: “Colli ¿qhä trineo uñjtatï?”\nColli: “¿Lokhenacatï? Ojjenac taypiruw chekac sarapjje.”\nUcampisa cunapachatejj trineonacajj cruzjasipjjejja Kuppajj esquimal misioneronacatapa uñtiwa, janiw cuns avisquiti. ¡Uñisiwa! Jupanacarojj uñisiwa uqhamarac Jesusarojja. Sapa cutejj Jupatac parlasipqui.\nKuppa Collimpejja Nain kota lacarojj puripjjewa.\nKuppa: “¡Jiwapjjpan! Jichhapï Jesusapajj ch’amanïtapjj qhathatir ojjenacataquejj uñacht’ayaspajja. Ja, ja…”\nPaninijja ma iglü lurapjje, mä qhunu putjama, ucat Kuppajj jisc’a tiendaruw mä jiwa foca lip’ichimpiw sari.\n¿Qhä jankoll warmisti misoneron warmipäpachatï?\nKuppa: “Aca lip’ich uca escopetampiw cambiañ munta.”\nMujer: “Janiw siristti juc’amp lip’ich munascactanti. ¿Suyt’asmati esposojj cutt’aniñapa?”\nKuppa: “Janiw cutincatini.”\nMujer: “¿Ucampejj cun sañs munta?”\nKuppa: “Qhathatir ojjenaca.”\nMujer: “¿¿¿Qhathatir ojjenaca???”\nUca warmin uñnakapajj wali llaquitänwa. Laykajj ventan jist’ari ucatsti takeniw chhullunqhayan “jachapa”.\nMujer: “Kuppa, ¿cunats uca chijit jan avista?”\nKuppa: “¿Cunats sascajja? Jesusapajj yanappanay – puedch ucajj.”\nUca warmejj qhathatisquiwa. Uñtapajja perkan versículo kellkataqui uc uñti:\nJesusajj siwa: “Nayaruw take ch’ama alajj pachansa uqhamarac orakensa churata.”\nMujer: “¡Jesusajj puedewa! Janiw cuna pachas ch’ama yant’jja jan atipiriquiti.”\nKuppa: “Yant’ajj waliw. Esposomatejj cutt’aninijja qhathatir ojjenacatjja, nayajj Jesusar creyiraquïwa.”\nMujer: “Kuppa, cutt’aniniw, ¡¡¡nayajj yattwa!!!”\nUca khana arunacajja laykarojj musphayiw. ¿Quitis atipani uca yantjja, Kuppa jan ucajj Jesusacha?\nJutiri historiawa khananchjjatam.\nUñstirinaca: Parliri, Kuppa, Colli, mujer\nPage last modified on October 08, 2018, at 12:34 PM | powered by PmWiki (pmwiki-2.2.140)


Romanos 10 - Holy Bible [Aymara Bible 1997] - (Rom 10)\nJilatanaca, chuymajjanjja muntwa, oracionajjansti Diosarojj mayisctwa israelitanacajj khespiyatäñapataqui.\nJupanac laycusti saractwa, jupanacanjj Diosatac munañ chuymajj utjasquiwa, ucampis jupanacan Diosar munañajj janiw chekpach amuyt'añjjanquiti.\nCristow Moisesan leyipjja tucuyawayjje, ucatsti take qhititejj jupar iyawsqui ucanacajj Dios nayrakatan catokatäñapataqui.\nLeyirjam Diosampi catokatäñäqui ucjjatjja Moisesajj aqhamwa kellkawayi: “Take qhitinacatejj ley phokcani ucanacajja, uca phokhatapatwa jacani.”\nUcampis cunjämtejj Diosampi catokatäcaspa iyawsäwi toke ucatjja aqham siwa: “Jan chuymamanjja samti ¿qhitirac alajjpach marcarusti maqhatani? sasa, ucasti Cristo sarakayaniñataquiraquiwa.\nJanirac samti ¿qhitirac aca mankhapacharusti sarakani?” sasa, ucasti Cristoru jiwatanac taypit mistuyaniñataquiwa.\nUqhamasti ¿cun sisa? “Suma arojja jac'amancasqui, lacamancascaraqui, chuymamancascaraquiwa.” Aca arusti iyawsäwi toke yatiyäwïqui ucawa.\nLacamampitejj Jesusarojj Tatituw sätajja, ucat chuymamansti iyawsaraquïta Diosajj jiwatanac taypit jactatapjja ucqhajja, khespiyatäyätawa.\nChuymampiwa iyawsañajja Diosampi catokatäñataquejja, lacampisti arsuñawa Jesucriston khespiyatäñatakejja.\nKellkatajja siwa: “Janiw maynis jupar iyawsirejj p'enkachatäcaniti” sasa.\nJaniraquiw yakha yakhäñajj utjquiti judionacataquejja, ni yakhanacampisa, jupaquiraquiw takenin Tatitupajja take jupar art'asqui ucanacarusti take cuns churaraquiwa.\nKellkataraquiwa: “Take qhititejj Tatitun sutipa art'asqui ucajj khespiyatäniwa.”\nUcampisa, ¿cunjämrac juparusti art'asipjjanisti jan jupar iyawsapcchi ucasti? ¿Cunjämrac juparusti iyawsapjjanisti jan jupat parlquir ist'qui ucasti? ¿Cunjämaraqui ist'apjjanisti jan qhitis jupat yatiyiri utjcchi ucasti?\n¿Cunjämraqui yatiyapjjanisti jupanacajj jan qhitatäcasinsti? Cunjämtï Kellkatanjja sisqui uqhama: “¡Cunja sumas sumancañ arunac apanirin purinitapajja, uqhamarac suma asqui arunac yatiyatanacapasa!”\nUcampis janiw qhitis yäkquiti khespiyasiñ arunacjja. Cunjämtï Isaías profetajj sisqui uqhama: “Tatitu, ¿qhitis suma yatiyäwisarojj iyawsejja?” sasa.\nJisct'aractwa: “¿Janipunit uca Diosan suma arunacapjja ist'apcpacha?” sasa. ¡Ist'asipquiwa! Kellkatanjja saraquiwa: “Jupanacan parlatapajj take tokenwa ist'asi, arunacapasti take orakpachanracwa yatisi” sasa.\nUcampis wastat jisct'apjjsma: ¿Janipunit Israelanquirinacajj amuyascpacha cuntejj Moisesajj siscän ucjja? “Nayasti jan marcäquis ucampiw chuymanacamjja mayjt'ayäjja. Chuymanacamjja colerasiyapjjämawa jan amuyañ munir marcampi.”\nIsaías profetajj saraquiwa: “Qhitinacatejj jan thakapquitu ucanacaw nayarojj jicjjatapjjetu. Nayasti uñstaractwa qhitinacatejj nayjjat jan jisct'asipcänsa ucanacaru” sasa.\nIsraelitanacat parlcasinsti Isaías profetajja siwa: “Mä urpachaw jawsascäyäta jan ist'asir contra sayt'ir jakenacarojja” sasa.


1 Samuel 26 - Holy Bible [Aymara Bible 1997] - (1Sam 26)\nZif chekan utjir jakenacasti Gabaa chekar Saúl reyir uñjiriw sarapjjäna, ucat sapjjaraquïnwa: “Davidajj wasar uñcatasin, Haquila kollun imantatäsquiwa” sasa.\nUcatsti Saúl reyejj sarjjaruwayänwa, quimsa waranka ajllita israelitanacan soldadonacapampi. Ucatsti Zif sisqui ucsa wasara tokeruw sararaquïna, Davidar thakhasa.\nHaquila sisqui uca kolluruw purintapjjaraquïna, cawquïritejj thaqui jac'ancqui, wasar uñcatasina uca chekaru. Ucampisa Davidajj wasaranccasinjja amuyasiraquïnwa, Saúl reyejj ucacama juparu arctanitapa.\nUqhamasti Davidajj mayni jakenacwa qhitaraquïna uñakaniñapataqui, cawqhacamas Saúl reyejj purinitayna uca uñjaniñapataqui.\nUca khepatsti, cawqharutejj Saúl reyejj purcatayna ucacamaraquiw Davidajj purinïna. Uqhamaraqui wali sum uñakaraquïna, cawqhantejj Saúl reyimpi Abner jakempejj iquipcäna uca cheksa. Uca Abner jakesti Ner sat jaken yokapänwa, qhititejj Saúl reyin ejercitopanjja jach'a jilïrïcäna ucaraqui. Ucatsti Saúl reyejj campamento chica taypinwa iquiscäna, walja jakenacan muyuntata.\nUcat Davidajj Ahimelec sat hitita jakempi, Abisai sat jakempi, jupasti Sarvia sisqui ucan yokapänwa, Joab jaken jilaparaqui. Ucanacampiw parlaraquïna, jisct'araquïnwa: —¿Qhitis nayampi chica sarakañ muni, cawqhancquitejj Saúl reyejj ucar puriñcama? —sasa. —Nayaw jumampi chica sarä —sasaw Abisai sat jakejj saraquïna.\nUca arumpachaw Davidampi, Abisai sat jakempejj campamentoru sarapjjäna. Saúl reyisti campamento chica taypin iquiscäna, p'ekëjjapansti lanzapajj orakeru chhokt'atäscaraquïnwa. Abnerampi soldadonacampisti, jupar muyuntataw iquirasipcaraquïna.\nUcatwa Abisai jakejj Davidarojj saraquïna: —Diosaw jichhajj uñisirimarojj amparamaru catuytam. Jichhajj nayar jaytt'ita, nayaw jichhpacha pachpa lanzapampi chhokhontasin jiwt'ayanï. Mä sapa jawk'antäwejj jiläniwa —sasa.\nUcampisa Davidajj saraquïnwa: —Jan jiwayamti. Qhititejj aca reyir jiwayañ munani, ucajj Tatitun mutuyatapunïniwa. Jupa reyisti Tatitun ajllitaraquiwa.\nNayajj juramentompiw arsta. Pachpa Tatituquiw juparojj jacañapjja apakjjani, jiwañapajj purinjjani ucapacha, jan ucajj cunapachatejj guerran nuwasïwiru mantani ucapachasa.\nTatitusti khespiyitpan, jupan ajllit reyipar jiwayañatjja. Uqhamasti jichhajj uca ch'ijmapancquis uca lanza aytanim, uqhamarac umañ wacullapsa waytaniwayaraquim, ucat sarjjañäni —sasa.\nUqhamatwa Davidajj lanzapa catusïna, uqhamarac uma wacullampi apasjjäna. Ucanacasti Saúl reyin ch'ijmapancaraquïnwa, ucatjja sarjjapjjänwa. Janiw qhitis jupanacarojj uñjcataynati, ni ist'caraquitaynasa; janiw qhitis sartcataynati, takeniw iquiratäsipcäna. Tatituw jupanacarojj mä jach'a iquimpi iquirayaraquitayna.\nUcatsti Davidajj valle qhurcataru maqhatasinjja, mä kollu pataruw mistsüna, jaya chekt'aru. Jupanacatjja jaypachancapjjaraquïnwa.\nUcat Davidajj Abnerarojj, uqhamarac take soldadonacarusa jach'at art'aniraquïna: —¡Abner, ist'istati! —sasa. Abnerasti saraquïnwa: —¿Qhitïtas jumajj reyir uqham arnakañataquejja? —sasa.\nDavidasti saraquïnwa: —Janiw jumjamajj qhitis Israel marcanjja utjquiti. ¿Jumasti cunataraqui reyimarusti jan sum uñjtasti? Mayniw jumanac taypirojj mantanïna jiwayañ amtäwimpi.\nLuratamajj janiw walïquiti. Nayasti Tatitun sutipjjaruw juramentompi arsta: jumanacajj jiwarayatäpjjañamaw waquisejja, jumanacasti janiw Tatitun ajllita reyiparojj sum uñjapctati. ¡Jichhajj lanzapampi, uma wacullapampi thaktam, cunanacatejj ch'ijmañapanccäna ucanaca, inach jicjjatäta! —sasa.\nSaúl reyisti, Davidan arnakasinitap amuyasinsti, art'araquïnwa: —¡David, nayan wawajja, jumat arnakasinquista! —sasa. Davidasti saraquïnwa: —Jïsa, jach'a rey, nayätwa.\nUcampisa, ¿cunataraqui jach'a reyisti aca sirviriparu arcanakesti? ¿Cunaraqui nayasti lurtsti? ¿Cuna jan walcha lurtjja?\nNayajj jach'a munañan reyiruw achict'asï aca sirviriparu ist'añapataqui: Tatitutejj munchi jach'a reyejj nayaru jiwayañapa, ucapachajja, inach mä ofrenda catoketaspa; ucampisa jakenacaquitejj nayar jiwayañ amtchi ucapachajja Tatitojj uca jakenacarojj maldiciracpan. Jichhasti nayarojj Tatitun orakepatjja apanucupjjetuwa, ucampisa yakha diosanacaru sirviñajjataquiw nuct'apjjaraquitu.\nJaniw nayajj munquiristti wilajjajj Tatitun nayrakatapat jayan wartatäñapa, ucampisa jach'a munañani reyejj mä jisc'a c'utirjamaw thakheri mistunitojja, kollu tokenacansti mä p'isakar uñtataraquiw arcnaketojja —sasa.\nUcat Saúl reyejj saraquïna: —David, wawajja, nayajj juchwa juma contra lurtjja. Mä pisi chuymar uñtataraquiw sarnaktjja, mä jach'a jan wali luräwi lurtjja. Ucampisa jichhajj cuttanjjam, janiw jichhajj cuna ñankhsa lurcjjämati, jichhüru jumajj mä suma asquin nayar uñacht'ayatamata.\nDavidasti saraquïnwa: —Acajj jach'a reyin lanzapajja. Mayni uywatama jutpan aca lanza aytawayjjañapataqui.\nTatitusti sapa maynirus chuymaparjamaraqui uñjpan. Tatitojj jichhüruna chekpachansa amparajjaru catuycchitu ucasa, janiw nayajj amparajj aytañ muncäyätti jupan ajllit reyip contrajja.\nCunjämatejj jichhürojj jach'a reyin jacañapa asquir uñjtjja, uqhamarac Tatitojj jacañajj-jja uñjitpan, take llaquisiñatsa khespiyaraquitpan —sasa.\nUcat Saúl reyejj jach'at arsuraquïna: —¡Kollanäman David wawajja! ¡Jumasti jach'a luräwinacwa lurätajja, take cunansa walt'apuniraquïtawa! —sasa. Uca khepatsti Saúl reyejj utaparuw cuttanjjäna. Davidasti sarañapanjamwa sarascaraquïna.


Bibliat apst’ata sarnaqäwinaka: Aaronan thujrupaw panqari - Aka chiqax Jehová Diosan Qhanañchirinakapankiwa\nUÑTAM aka thujrux panqaraskiwa, wali suma puqut almendra achunakaniwa. Aaronan thujrupawa. ¡Mä arumakiw panqarsutayna achuqarakitayna! ¿Kunatsa? Uk yatxatañäni.\nIsraelitanakax walja maranakaw wasaran sarnaqxapxäna. Yaqhipaxa, janiw Moisesax p’iqt’añapäkiti, ni Aarón jilapas jilïr sacerdoteñapäkiti sasaw sapxäna. Maynïrix Coré satänwa, Datán, Abiram sat tatanakasa ukat 250 p’iqt’irinakasa ukham amuyapxarakïna. Moisesar sart’asinxa akham sapxänwa: ‘¿Kunatsa jumax mayninakxar mä jilïrïkasmas ukham tukta?’ sasa.\nMoisesasti Corempi arkirinakapampirux akham sänwa: ‘Qharüru alwasti nina sank’a apnaqañ aptasipxäta ukat incienso uchapxäta. Yupaychañ utar jutapxäta, ukanwa khitirus Diosax ajllini ukxa uñjañäni’ sasa.\nQhipürusti Corempi arkirinakapampixa yupaychañ utaruw sarapxäna. Ukat waljaniw jupanakamp chik sayt’asiñatak sarapxarakïna. Jehová Diosax wal colerasïna. Ukäñkamasti Moisesax akham sänwa: ‘Jithiqtapxam aka juchan jan wali jaqinakan carpanakapatxa. Janirak kunanakapsa llamkt’apxamti’ sasa. Jaqinakax iyaw sasaw Coré, Datán, Abiram sat tatanakan carpanakapatxa jithiqtapxäna.\nUkat Moisesax akham sänwa: ‘Jehová Diosax khitirutï ajllkani ukxa jichhaw yatipxäta. Aka jan wali jaqinakarux uraqiw ansatatasin manq’antani’ sasa.\nMoisesax parlañ tukuyäna ukapachaw uraqix ansatatäna. Ukat Coré, Datán, Abiram sat tatanakan carpanakapasa ukat uka carpankkäna ukanakasa uraq manqharuw jalantäna ukat uraqix jist’antasxänwa. Uraq manqhar jalantaskirinakan wararitap ist’asaxa jaqinakax akham sasaw wararipxäna: ‘¡T’ijtxapxañäni! ¡Jiwasar manq’antarakistaspawa!’ sasa.\nUkat Corempi 250 arkirinakapampixa yupaychañ uta nayräxapankasipkänwa. Ukatwa Jehová Diosax nin apayanïna, ukat phichantäna. Ukat Jehová Diosax Aaronan Eleazar yupaqaruw akham säna, jiwatanakan nina sank’a apnaqañanakap aptanma, ukat ukanak umatatayasin altarar muyuntayañatak luram sasa. Aaronampi yuqanakapampikiw sacerdotepxaspa uk israelitanakar amtayañatakiw altararux ukampi muyuntayäna.\nAaronampi yuqanakapampikiwa sacerdotepxaspa ukwa Jehová Diosax sum qhanañchañ munäna. Ukatwa Moisesar akham säna: ‘Sapaqat tribun jilïrinakapax thujrunakap apanpan sama. Leví tributxa, Aaronaw thujrup apaniñapa. Ukat Diosampi arust’äwir mantat arka uñkatasiruw thujrunakap uchäta. Khitixay sacerdotjam ajllitächi ukan thujrupaw panqarani’ sasa.\nQhipärmanthiw Moisesax uñanti, ¡Aaronan thujrupaw panqaratayna, almendras puquratayna! Ukhamaxa, ¿kunatsa Jehová Diosax Aaronan thujrup panqarayäna?\n¿Khitinakas Moisés contra Aarón contra sayt’apxäna, kamsapxänsa Moisesaruxa?\n¿Moisesax Corempi 250 arkirinakapampirux kamsänsa?\n¿Moisesax kamsis israelitanakaruxa, ukat parlañ tukuyxäna ukhax kamachänsa?\n¿Corempiru 250 arkirinakapampiruxa kunas pasäna?\n¿Aaronan Eleazar yuqapax phichantat jaqinakan nina sank’a apnaqañanakapampix kuns luräna, kunatsa?\n¿Kunatsa Jehová Diosax Aaronan thujrup panqarayänxa? (Dibuj uñxatma.)\nLiyt’añamawa Números 16:1-49.\n¿Corempi arkirinakapampix kamachapxänsa, ukat kunatsa uka luratanakapax Jehová Dios contras sayt’asipkaspa ukhamänxa? (Núm. 16:9, 10, 18; Lev. 10:1, 2; Pro. 11:2.)\n¿Corempi 250 ‘jilïr jaqinakampixa’ kuna jan wali amuyunipxänsa? (Núm. 16:1-3; Pro. 15:33; Isa. 49:7.)\nLiyt’añamawa Números 17:1-11 ukat 26:10.\n¿Aaronan thujrupax panqarasin kuns uñacht’ayäna, kunatsa Jehová Diosax arkaruw thujru imapxäta sänxa? (Núm. 17:5, 8, 10.)\n¿Aaronan thujrup imapkäna ukatxa kuna yatichäwsa apsuraksna? (Núm. 17:10; Hech. 20:28; Fili. 2:14; Heb. 13:17.)


Santiago 3 - Holy Bible [Aymara Bible 1997] - (San 3)\nJilatanacajja, jumanaca taypinjja janiw waljani yatichirinaca tucuñapäquiti, yatipjjtawa qhitinacatejj yatichapjjtan ucanacajj jan qhuyapt'ayasiñampi taripatäñäniwa.\nTakeniw walja pantjasïwinac lurtan, ucampis maynitejj arsutapanjja jan pantjascchejja, ucajj cheka jakewa, take janchipsa frenompjamaraquiw apnake.\nCunapachatejj caballonacar freno uscunttan ucapachajja, take cuerpopwa apnaksnajja.\nAmuyasipjjaraquim barconacata, jach'anacäpcchisa, apnaker thayas wali ch'amanïraquïcchejja, ucampis barco apnaker jakejj mä jisc'a timonampiquiw apnake, cawqha chektejj jupajj apañ munqui uca cheka.\nUqhamaraquiw lajjrasampejj lurasi. Lajjrasajj jisc'aquiwa janchisanjja, ucampis walja jach'anacwa luraspajja. Mä jisc'a ninajj mä jach'a monte naqhantaspajja.\nLajjrajj mä ninampi sasiwa. Mä jan walinac luririwa janchisanqui, ucatsti cuerppachwa k'añuchejja. Pachpa infiernon aktayatawa, ucatsti take jacañasanwa naqharaqui.\nucampis janiw qhitis lajjrapjja apnakcaspati. Jan atipjcañjama ñankhawa lajjrasajja, janiraquiw apnakañjamäquiti. Venenon phokantataraquiwa.\nUca pachpa lajjrampiw Dios awquisarojj yupaychtan, uca pachpa lajjrampiraquiw Diosar uñtasita uscut jake masisarojj ñankhacharactan.\nPachpa lacatwa mistu Diosar yupaychañasa, jaker ñankhachañasa. Jilatanaca, janiw uqhamäñapajj waquisquiti.\n¿Mä uma jalsutjja mistuspati mojjsa umampi c'allc'u umampejja?\nMunat jilatanaca, ¿higo alejja aceituna achuspati, jan ucajj uva alisa higo achunac churaspati? Uqhamaraquipï pachpa uma jalsutjja jan mistcaspatejj suma umampi c'allc'u umampejja.\nJumanac taypintejj maynejj wali yatiñan utjchejja amuyt'asiriraqui, uñacht'aypan uca yatiñapjja suma sarnakatapampi, llamp'u chuymampiraqui cunjämtï uca yatiñapajj churqui uqhamarjama.\nUcampis jumanacatejj chuymanacamjja envidiasiñanacampi c'allc'u tucuyapjjtajja, ucatsti mä cuna laycuqui cunsa lurasipctajja, uqhamajja janiw jach'a jach'a tucupjjañamäquiti uca yatiñanacamatjja, uc lurasinjja jumanacpachaw c'arintasisipcta, ucatsti cunatejj chekäqui uc apanucusipcaractajja.\nUca casta yatiñasti janiw Diosat jutquiti, jan ucasti acapach yatiñ cancañaquiwa, jaken amuyt'apaquiraquiwa, pachpa supayat jutaraqui.\nCawqhantejj envidiasiñas, jiwasataquic munañas utjqui ucqhanjja, pejjtusiñanacampi jan walt'añanacampiquiw utji.\nUcampis qhitinacatejj Diosan yatiñanïpqui ucanacan jacañanacapajj nayrakatajj k'omawa, suma jakenacäpjjaraquiwa, munasirïpjjaraquiwa, suma amuyt'anïpjjaraquiwa, qhuyapayasirïpjjewa, asqui lurapjjaraqui, khanaraqui cuns parlapjje.\nQhitinacatejj sumancaña muni ucanacajja take cunsa sumanaracwa luri, uqhamata suma yapu apthapcaspas uqhama mä suma jacaña apthapiñapataqui.


Janipuniw khitis ukham parlirïkiti | Jesusan sarnaqatapa\n“Janipuniw khitis ukham parlirïkiti”\nJESUSAR KATUNTAPJJAÑAPATAKEJJ GUARDIANAK KHITAPJJÄNA\nNICODEMOJJ JESUSARUW ARJJATÄNA\nJesusajj Jerusalenan apaskäna uka Tabernáculo Fiestankaskänwa. ‘Walja jaqenakan jupar confiyapjjatapatjja’ Jesusajj kusisïnwa. Ukampis religión pʼeqtʼirinakajj janiw kusisipkänti, ukatwa Jesusar katuntapjjañapatakejj guardianakar khitapjjäna (Juan 7:31, 32). Jesusasti janiw imantaskänti.\nJerusalenan Jesusajj yatichaskakïnwa, akham sasa: “Khititejj khitankitu ukar sarañajkamajja, mä qhawqha tiempompiw nayajj jumanakampïskäjja. Jumanakajj thaqapjjetätawa, ukampis janiw jikjjatapkitätati, kawkirutï sarkä ukarojj janiw jutapkasmati” sasa (Juan 7:33, 34). Judionakajj janiw uk amuyapkänti, ukatwa jupanakkam akham parlasipjjäna: “Jupar jan jikjjatañasatakejja, ¿kawkir sarañsa aka jaqejj amtpacha? ¿Griegonak taypin jakapki uka judionakan ukarut sarañ amtpacha, ukhamat griegonakar yatichañataki? ‘Jumanakajj thaqapjjetätawa, ukampis janiw jikjjatapkitätati, kawkirutï sarkä ukarojj janirakiw jutapkasmati’ sasinjja, ¿kamsañarak munpachasti?” sasa (Juan 7:35, 36). Jesusajj jiwañapata ukhamarak alajjpachan jakañataki jaktañapatwa parlaskäna, enemigonakapajj janiw ukar sarapkaspänti.\nFiestajj paqallqo urunkjjänwa. Uka fiestanjja sapa alwaw sacerdotejj Siloam estanquet um waysurïna, uka umjja templon altaraparuw warjjatirïna. Jesusajj inas uka toqet jaqenakar amtayasajj akham sischïna: “Khititejj umat pharjatäki ukajj nayan ukar jutpan, ukatsti umtʼarakpan. Kunjamtï qellqatan siskejja, khititejj nayar confiykitu ukan ‘chuymapatjja jakañ churir umaw wal jalsunirakini’” sasa (Juan 7:37, 38).\nKunapachatï discipulonakapajj espíritu santompi ajllitäpjjani, alajjpachar sarañataki jawsatäpjjani ukhajj kunas pasani uka toqetwa Jesusajj parlaskäna. Jesusajj jiwjjäna uka qhepatwa ukajj phoqasïna. Qhepa mara, Pentecostés urutwa ukajj phoqasiñ qalltäna. Espíritu santompi ajllit discipulonakajj cheqa yatichäwinakwa yatichapjjäna, ukhaw umas mä jawirar uñtat jaqenakar purkaspa ukhamänjja.\nJesusan yatichäwip istʼasajj yaqhepajj akham sapjjänwa: “Cheqpachansa aka jaqejj Profetäskapuniwa” sasa. Jupanakajj ‘Moisesat sipansa jukʼampi jachʼa profetaw jutani’ siskäna uk yatisaw ukham sapjjäna. Yaqhepajj akham sapjjarakïnwa: “Jupajj Cristowa” sasa. Yaqhepasti sapjjarakïnwa: “¿Cristojj Galileatti jutañapäna? ¿Janit Cristojj Davidan wawanakapata ukhamaraki kawkintï Davidajj jakkäna uka Belén jiskʼa markat jutañapawa sasin qellqatan siski?” sasa (Juan 7:40-42).\nJaqenakajj may may parlapjjäna. Yaqhepasti katuntayañwa munapjjäna, ukampis janiw khitis katuntkänti. Guardianakajj jan katuntasakiw religión pʼeqtʼirinakan ukar kuttʼjjapjjäna. Jilïr sacerdotenakampi fariseonakampejj akham sapjjänwa: “¿Kunatsa uka jaqer jan apanipkta?” sasa. Guardianakasti sapjjänwa: “Janipuniw khitis ukham parlirïkiti” sasa. Uk istʼasajja, religión pʼeqtʼirinakajj jupanakar jiskʼachasaw akham sapjjäna: “¿Jumanakamppachat uka jaqemp engañjayasipjjta? Jilïrinakatsa fariseonakatsa janiw maynis jupar confiyapkiti, ¿janicha? Ley jan uñtʼir aka jaqenakajj maldisitawa” sasa (Juan 7:45-49).\nUkhamaruw Nicodemojj jan ajjsartʼasisa Jesusar arjjatäna. Nicodemojj fariseönwa, Sanedrinankir mä jilïrirakïnwa. Niya pä mara chikatani nayrajja, jupaw Jesusan ukarojj mä aruman saräna, creyitapsa uñachtʼayarakïna. Jichhajj Nicodemojj akham sänwa: “Maynirutï Leyisarjam juzgañ munstan ukhajja, ¿janit nayraqatajj jupar istʼañasäki, ukhamat kunsa jupajj luri uk yatiñataki?” sasa. Religión pʼeqtʼirinakajj ¿kamsapjjänsa? “¿Janejjay jumajj Galileankirïktatejja? Juma pachpa yatjjatasin uñjam, janiw kuna profetas Galileat jutkaniti” sasaw Nicodemor sapjjäna (Juan 7:51, 52).\nQellqatanakanjja, janis Galileatwa mä profetajj jutani sasajj qhan siskchïnjja. Cristojj uka markat jutani sasajj Diosan Arupanjja parlänwa. Mä profecianjja akham sänwa: ‘Yaqha markankir jaqenakan Galileapa, jumanakanjja mä qhanaw qhantʼarakini’ sasa (Isaías 9:1, 2; Mateo 4:13-17). Ukhamarusa, kunjamtï profecian siskänjja, Jesusajj Belenanwa nasïna, Davidat jutirirakïnwa. Fariseonakajj uk yatisipkchïnsa, kunayman kʼarinak parlasaw Jesús toqet jaqenakar pächasiyapjjpachäna.\nTabernáculo Fiestan sapa alwa uma wartapjjerïkäna uk amtayasajja, ¿Jesusajj kamsänsa?\n¿Kunatsa guardianakajj Jesusar jan katuntapkäna, religión pʼeqtʼirinakajj kamachapjjarakïnsa?\nCristojj Galileat jutañapäkäna ukjja, ¿kunjamsa profecian qhanañchasïna?\nJesusajj Diosan yatiñap uñachtʼayäna\n¿Kunatsa Jesusar katuntir sarapkäna uka soldadonakajj jupar jan katuntapkäna?


Ajjjjdjjj jjjjbjjjjjyj jjjlolabeanjewelry.\nAjjjjdjjj jjjjbjjjjjyj jjjDaniqueJewelry.\nAjjjjdjjj jjjjbjjjjjyj jjjLizbethjewelryco.\nAjjjjdjjj jjjjbjjjjjyj jjjqcustomjewelry.\nAjjjjdjjj jjjjbjjjjjyj jjjdanielaalberts.\n5星中的4个 (186) 186条点评\nAjjjjdjjj jjjjbjjjjjyj jjjbymeljewelry.\n天使项链 - 黄玉项链 - 影子施华洛世奇®Elements心天使翼项链11月诞生石\nAjjjjdjjj jjjjbjjjjjyj jjjKristikayDesigns.\nAjjjjdjjj jjjjbjjjjjyj jjj普里斯蒂尼杰力\n5星中的5颗星 （1,497） 1,497条点评\nAjjjjdjjj jjjjbjjjjjyj jjjfnurjewelrydesign.\nAjjjjdjjj jjjjbjjjjjyj jjjAbshelny.\nAjjjjdjjj jjjjbjjjjjyj jjjcjsrocksgems.\nAjjjjdjjj jjjjbjjjjjyj jjj亲爱的\nAjjjjdjjj jjjjbjjjjjyj jjjanemonejewelry.\nAjjjjdjjj jjjjbjjjjjyj jjjThreemagicGenies.\n5星中的5颗星 （5,815） 5,815条评论\nAjjjjdjjj jjjjbjjjjjyj jjjyknotnecklace.


Kaphiya - Wikipedia\nYunkas Kaphiyax mä junt'u uma umt'añatakiw wali munata. Bolivia uraqinxa, khaysa Yunka junt'u uraqin utjaraki. Caranavi, Taypi Playa uka chiqanakan waljan markachirinakaw yapuchapxi, ukat achuyapxaraki. Mä kaphiy alix nayraqatax juri uraqir uskuñawa. Ukat niyak mistunxipan jisk'a alinak apsusin kawkhawjatï suma aruqïk ukawjanakaruw ayruntañaraki.\nAyruña[trukaña | chimp askichaña]\nNiyak mä chikat luqan ukch'a jiltxi ukapachax nayrïr panqaranakapax mäkirakiw mistxaraki. Ukhamäpan achuqxarakiwa. Ukat uka kaphiyax pä kastaw utji: Mayïrix criollo sata, payïrix caturra sataraki. Jichhax caturrax pä kastawa. Maynïrin achunakapax wala saminiwa, ukat payïrin achunakapax q'illu saaminiraki.\nPallaña[trukaña | chimp askichaña]\nKunapachatix suma puqutäx ukhax pallañawa, ukat pallasin sillp'inakap sillp'iqañawa. Ukxarux umampiw wali sum jarsuña. Niyak jarsusinxa, alambre tejido ukxaruw mä saqañ jant'akt'asin wañachiña. Ukham wañäxipan mä sañu phukhut jamp'susin piqañampiw wali ñut'u piqsuña. Qhiparux junt'u kaphiy uma wakt'ayxañaraki. Uka kaphiyax wali sumapuniwa.\nObtenido de «https://ay.wikipedia.org/w/index.php?title=Kaphiya&oldid=86682»\nEsta página se editó por última vez el 16 ach 2017 a las 01:38.


Sesión de Sanación Remota – Jayankir energético qullaña – Jucelino da Luz 26 uru. junio phaxsin 2022 maran – JucelinoLuz\n❤ Taqi jumanakataki munat masinakamataki ❤\nJayan Qullañ sesión Jucelino da Luz jupampi\nJiwasax wali kusisitaw yatiyapxsma jichhax online ukax calendario jumatakiw ❤\nJucelino da Luz jupax Brasil markan ajay tuqin wali uñt’at qullirinakat maynïriwa. Jupax qullañ lurawipatakix energía espiritual cósmica ukampiw irnaqäna ukatx operaciones energéticas ukanakaw luraraki (jan cuerpor mantañapataki). Jupax nayraqatw pä millón jila jaqinakar Brasil markan ukhamarak taqi uraqpachan qullawayi.\n9 maranïkäna ukhatpachaw jupa toqejj qollañ chʼam katoqäna, uka chʼamajj amparanakapampiw apayani, uka jaqer llamktʼasa jan ukajj jaya cheqatwa uka chʼamañchtʼaraki, ukat uka chʼamajj wali muspharkañawa. Aka planetanx janiw khitis jupamp kikip lurkaspati, mä “gif “Alto Universo ukan katuqata ukat churata ukhamakipans. (Diosajj taqe chʼamani churäwiwa). Uka sañ muniwa janiwa yaqha jaqina katuqatäkaspati, pasayatakaspati jani ukaxa pasayatakaspati .\nQʼajjo waynäkasas jaqenakaw jupar uñtʼañatak wal tantachasipjjäna ukat mä urukiw 600 jaqenakar qollapjjäna.\nJupan qullirjam uñt’atawa internacional ukhamarak japoneses jupanakax taqit sipans jach’a jaqit uñjapxi.\nUkat 60% jaqinakaw Energía ukax nayrïr qullañanx katuqapxi, ukatx 40% ukax wakisirakiniw muyu tukuyañataki 10 (tunka ) qullañanakax mínimo ukhamat jikxatañataki resultados ukhamaraki .\nTaqi jiwasana clientes, ukatxa emanación de las células energéticas, ukaxa katuqapxani jupanakana contactos ukanaka churata, mä orientación espiritual uka tratamiento lurata.\nAkax mä link ukawa aka yatiyawinak katuqañataki :\nQillqatax Jucelino Luz ́s equipo ukampiw chiqak aka correo electrónico tuqi: jucelinoluz44@gmail.com\nPicuture ( jan ukax khitinakas ch’aman jach’a Universy energía katuqañ munapxta ) , taqpach suti , 26 urunak saraqatat mayiwim apayanipxam. junio phaxsin 2022 maran\nmayampi apayanipxañani impuesto qillqantañataki (inscripción) 70 Euros jan ukax depósito directo (Kimsa formularios ukanakaw utji transferir):\nA) Paypal: jucelinoluz1@gmail.com ukax mä juk’a pachanakanwa\nB) cuenta transferencia: Banco Santander ukaxa\nAgencia 0672 ukaxa aka jakhuru jawst’atawa: 01015313-7\nukatsti : SABVBRS1XXX\nUkax Jucelino Nobrega da Luz jupan askipatakix wali askiwa\nC) Ukax akham sañ muni: 5519996793343\nMachaq pankanakax uñt’ayatawa – eBooks 46 arunakan uñt’ayata\nJumax amigonakamampiw uñt’ayasma ukat Grupos Sociales ukanakanx ukhamarakiw uñt’ayasma.\nJumax 3 Euros ukhakiw payllañama ukatx correo electrónico ukanx PDF jan ukax PUB ukan katuqaraktawa, jumax ajlliñamawa – pedido ukat copia de recibo de pago + arut ajlliñamawa. (phisqa (5) urunak saraqataruw correo electrónico ukar apayani (garantizando su uso de lectura para quienes payll – amtañani taqi uñt’ayat pankanakax, derechos de autor ukamp jark’aqatawa (janiw wasitat pasañapakiti ukat janirakiw uka contenidonak apnaqañjamakiti, jan nayraqat). autorizacion expresa, ukaxa libro electrónico ukana qillqiripawa).\nMachaq Jucelino Luz yatichäwinak 2022 marataki\n( Organizadores – qillqantayasiñatakix contactos ukanakax- niyaw yatiyatäxi )\nAgosto /2022 – Alemania markanxa\nSeptiembre /2022 – Suecia / Suiza markan uñt’ayata\nNoviembre /2022 – Bulgaria markanxa\nJumatix mä espacio terapéutico, mä centro espiritual, jan ukax mä comunidad religiosa, holística, filosófica, mä grupo de defensa ecológica (ambiental) ukanksta, ukat Jucelino Luz ukar mä seminario jan ukax curso ukar markaman irpañ munsta ukhaxa,(marka – marka ) juk’amp yatxatañatakix jawst’apxañani (2023 maratakikiwa): jucelinoluz44@gmail.com


Amtawinak phuqhapxañapatakix jak'at uñch'ukita, sawayapxiwa | Radio San Gabriel\nEl Alto markanx jichhurux jak'at uñch'ukiwinakampiw sarantawayapxi, ukasti transporte público uksankirinakax COVID 19 usut jark'aqasiñatak amtawinak phuqhayapxañapataki, sasaw yatiyawayapxi.\nAka urunakanx El Alto markanx transporte público uksankirinakax irnaqawinakampix phuqhapxiwa. Ukampis coronavirus usut jark'aqasiñ amtawinakampiw phuqhatañapa jan uka ñanqha usux piyatataskañapataki, sawayapxiwa.\nJichhax uka phuqhatañapatakix jak'at uñch'ukiwinakampiw jichhurux irnaqat utjawayi, sasaw El Alto markan irpirinakax yatiyawayapxi. Ukatx sawayapxiwa, jichhurutaw sapa patakatx phisqha tunka autunaka irnaqxapxatapa, jan markachirinakax nayrir urunakham t'aqhisipxañapataki.